title: Sami Salonen

text: Salonen siirtyi kaudeksi 1998–1999 Tapparaan, jossa hänen varsinainen tulokaskautensa SM-liigassa toi 54 runkosarjaottelussa tehot 7+8=15. Saloselta odotettiin tasonnostoa kaudella 1999–2000, mutta hän pelasi kuitenkin lähinnä nelosketjussa ja teki 49 runkosarjaottelussa vain tehot 1+2=3. Salonen haki kauden aikana pelituntumaa myös viiden ottelun verran I-divisioonajoukkue Kokkolan Hermeksestä. Kesällä 2000 hän haki pelipaikkaa Ruotsin Elitserienin Djurgårdens IF:stä, jossa Salonen pelasi vahvasti harjoituskauden Tampere Cupissa, mutta joukkueella ei ollut lopulta hänelle tarvetta.


title: Sami Salonen

text: Salonen siirtyi kauden 2000–2001 kynnyksellä Porin Ässiin, jossa hän teki läpimurtonsa SM-liigassa. Salonen nousi syyskauden aikana joukkueen ykkössentteriksi ja johti pitkään Ässien sisäistä pistepörssiä. Joulutauolla tullut alavartalovamma kuitenkin haittasi Salosen loppukautta, eikä hän noussut enää alkukauden tasolleen.


title: Sami Salonen

text: Kaudeksi 2001–2002 Salonen siirtyi Ruotsin toiseksi korkeimmalle sarjatasolle HockeyAllsvenskan-joukkue Piteå HC:hen. Hän oli joukkueen kolmanneksi paras pistemies tehoilla 17+23=40. Kesällä 2002 Salonen haki sopimusta SM-liigasta, mutta hän päätyi kauden 2002–2003 kynnyksellä try-outille Mestis-joukkue Kalevan Palloon. Pari viikkoa myöhemmin Salonen teki joukkueen kanssa vuoden mittaisen sopimuksen, joka sisälsi option SM-liigaan tai ulkomaille siirtymisestä. Hän teki seitsemässä ottelussa kymmenen tehopistettä, joiden jälkeen Salonen käytti optionsa ulkomaille siirtymisestä ja siirtyi osaksi taloudellisista syistä loppukaudeksi Norjan Eliteserienin Lillehammer IK:hon. Salonen jakoi 16 osumallaan joukkueen sisäisen maalipörssin voiton Glenn Detulleon kanssa. Kaudeksi 2003–2004 hän palasi taas KalPaan. Salosen runkosarja jäi lokakuun 2003 lopulla tulleen olkapäävamman vuoksi kuitenkin vain 26 ottelun mittaiseksi, mutta hän teki kuitenkin reilusti yli piste per peli -tahdilla 32 tehopistettä. Salonen voitti pudotuspelien pistepörssin tehoilla 6+7=13. Hän voitti kauden päätteeksi Mestiksen-mestaruuden ja Salonen palkittiin sarjan pudotuspelien arvokkaimpana pelaajana.


title: Sami Salonen

text: Salonen palasi kaudeksi 2004–2005 SM-liigaan ja siirtyi Pelicansin riveihin. Hän teki SM-liigan yhden kauden piste-ennätyksensä tehoilla 9+21=30, joilla Salonen oli runkosarjassa viimeiseksi sijoittuneen Pelicansin paras pistemies ja syöttäjä. Kaudeksi 2005–2006 hän palasi kaksivuotisella sopimuksella edellisenä keväänä SM-liigaan nousseeseen Kalevan Palloon. Salosesta odotettiin joukkueeseen johtavaa sentteriä, mutta hän osoittautui kuitenkin pettymyseksi ja jäi lähinnä nelosketjun laitahyökkääjäksi. Lopulta KalPa vuokrasi Salosen tammikuussa 2006 loppukaudeksi Rauman Lukkoon paikkaamaan joukkueen sentteriosaston loukkaantumisia. KalPa etsi kauden jälkeen hänelle uutta seuraa. Alkukaudella 2006–2007 Salonen jäi 20 pelaamassaan ottelussa kokonaan ilman tehopisteitä ja hänen sopimuksensa lopulta purettiin marraskuussa 2006. Salonen pelasi loppukauden Tanskan Oddset Ligaenin Nordsjælland Cobrasissa.


title: Sami Salonen

text: Kauden 2007–2008 Salonen pelasi Ranskassa Ligue Magnusin Ducs d'Angersissa. Kaudeksi 2008–2009 hän siirtyi Puolan Polska Liga Hokejowan TKH Toruńiin. Salonen jakoi tehoilla 6+21=27 joukkueen sisäisen syöttöpörssin voiton Jarosław Dołęgan kanssa ja sijoittui sisäisessä pistepörssissä kolmanneksi. Hän voitti myös Toruńin sisäisen tehotilaston lukemalla +14. Salonen voitti koko kevään 2009 karsintasarjan syöttöpörssin ja jakoi pistepörssin voiton kolmen muun pelaajan kanssa tehoilla 1+6=7. Tammikuussa 2010 hän siirtyi Ruotsin kolmanneksi korkeimmalle sarjatasolle maan I-divisioonaan Asplöven HC:hen oltuaan ilman sopimusta alkukauden 2009–2010. Salonen jakoi nousukarsintasarjassa joukkueen sisäisen syöttöpörssin voiton Marcus Waldehagenin kanssa neljällä syöttöpisteellään. Hän lopetti pelaajauransa kevääseen 2010.


title: Sami Salonen

text: Salonen pelasi alle 20-vuotiaiden MM-kilpailuissa vuonna 1997 sekä alle 18-vuotiaiden EM-kilpailuissa vuonna 1995, jolloin hän voitti Euroopan-mestaruuden. Yhteensä Salonen on pelannut 20 nuorten ja 27 poikien maaottelua.


title: Lapsiperheiden kotipalvelu

text: Lapsiperheiden kotipalvelu on Suomessa kunnan tarjoama palvelu, jossa lapsiperheellä on oikeus saada sosiaalihuoltolain nojalla kotipalvelua perheen huolenpidon turvaamiseksi, jos lapsen hyvinvoinnin turvaaminen ei ole mahdollista esimerkiksi vamman, sairauden, synnytyksen tai muu vastaavanlainen toimintakykyä alentavan syyn vuoksi. Myös perheenjäsenen kuolema, vanhempien ero, toisen vanhemman joutuminen vankilaan tai muu erityinen perhe- tai elämäntilanne voi oikeuttaa kotipalveluun.


title: Lapsiperheiden kotipalvelu

text: Lapsiperheiden kotipalvelu voi sisältää asumiseen, lastenhoitoon, asiointiin tai muihin jokapäiväiseen elämään kuuluvien tehtävien ja toimintojen suorittamista tai niissä avustamista. Kotipalvelu voi pitää sisällään esimerkiksi ateria-, vaatehuolto- ja siivouspalveluja.


title: Lapsiperheiden kotipalvelu

text: Lapsiperheiden kotipalvelua on annettu vuosi vuodelta yhä harvemmille perheille. Vuonna 1990 kotipalvelua sai vielä kahdeksan prosenttia lapsiperheistä, mutta apua saaneiden perheiden osuus tippui 2000-luvulla alle kolmeen prosenttiin ja vuonna 2006 alle kahteen prosenttiin.


title: Serafia Fredrika Schaeffer

text: Serafia Fredrika Schaeffer, (os. Malmi, 14. syyskuuta 1800, Renko – 13. maaliskuuta 1887, Kalvola) oli suomalainen kansanparantaja. Hän oli naimisissa pappi Karl Johan Schaefferin kanssa. Häntä kutsuttiin "Sefferin rouvaksi" ja hän huolehti perheensä lisäksi sairaista seurakuntalaisista. Miehensä kuoleman jälkeen vuonna 1833 hän jatkoi toimintaansa parantajana.


title: Reformaattorien muuri

text: Reformaattorien muuri (; ) on Sveitsin Genevessä sijaitseva monumentti. Monumentti on osa Geneven vanhaa kaupunginmuuria. Sen näkyvimpiä osia ovat kymmenen ihmispatsasta, jotka esittävät reformaation merkkihenkilöitä.


title: Reformaattorien muuri

text: Vasemmalla sivulla:


title: Reformaattorien muuri

text: Keskellä:


title: Reformaattorien muuri

text: Oikealla:


title: Reformaattorien muuri

text: Reformaattorien muuri on ollut ainakin kahden tunnetun runon aiheena. Toinen runoista on unkarilaisen Gyula Illyésin "A reformáció emlékműve előtt" (1946) ja toinen Mika Waltarin "Reformaattorit" (1961).


title: Quebecin isku 2017

text: Quebecin moskeija-ammuskelu tapahtui Kanadan Quebecissä sijaitsevassa islamilaisessa kulttuurikeskuksessa 29. tammikuuta 2017. Kuusi henkilöä tapettiin ja 19 loukkaantui. Paikalla oli ampumisen alkaessa 53 henkilöä.


title: Quebecin isku 2017

text: Iskun tekijänä oli 27-vuotias Alexandre Bissonnette, joka opiskeli Université Lavalissa. Hänellä todettiin olevan maahanmuuttovastaisia ja äärioikeistolaisia näkökantoja, kuten uskomus valkoisen rodun ylivaltaan.


title: Lisenssivalmistus

text: Lisenssivalmistus (myös lisenssituotanto) valmistustapa, jossa alkuperäisestä kehittäjästä tai tuotteen patenttien haltijasta riippumaton taho valmistaa tuotetta, ja maksaa korvauksen alkuperäiselle kehittäjälle tai tuotteen patenttien haltijalle.


title: Lisenssivalmistus

text: Tuotteen kehittäjälle tai sen patentin haltijalle maksettava lisenssivalmistuskorvaus voivat olla tuotantomääriin perustuva rojalti tai sovittu kertasumma. Lisenssivalmistussopimuksia voidaan jaotella niiden osapuolille antamien oikeuksien perusteella:


title: Lisenssivalmistus

text: Lisenssivalmistussopimukset voivat olla määräaikaisia.


title: Black Lives Matter

text: Black Lives Matter (BLM, suomeksi "Mustien hengellä/elämällä on väliä") on Yhdysvalloissa vuonna 2013 perustettu tummaihoisiin ihmisiin kohdistuvaa syrjintää, etenkin poliisiväkivaltaa, vastustava liike. Liikkeen asiaa ajaa samanniminen järjestö, jolla on kymmeniä alueosastoja. Se ei yksin edusta koko Black Lives Matter -liikettä, vaan tunnuslausetta saa käyttää kuka tahansa.


title: Black Lives Matter

text: Black lives matter -mielenosoituksia on järjestetty Pohjois-Amerikassa, sekä Berliinissä, Amsterdamissa ja useissa Ison-Britannian kaupungeissa.


title: Black Lives Matter

text: Helmikuussa 2012 vapaaehtoiseen asukasvartioon kuulunut George Zimmerman ampui 17-vuotiaan tummaihoisen aseettoman pojan, Trayvon Martinin. Zimmermanin mukaan kyse oli itsepuolustuksesta. Ampumisen jälkeen poliisi vapautti Zimmermanin, koska Zimmerman toimi poliisin mukaan Floridan kiistellyn itsepuolustuslainsäädännön mukaisesti. Myöhemmin poliisi pidätti Zimmermanin epäiltynä toisen asteen murhasta, mutta hänet vapautettiin syytteestä heinäkuussa 2013.


title: Black Lives Matter

text: Vastalauseena Zimmermanin syytteestä vapauttamiselle aktivisti Alicia Garza kirjoitti Facebook-päivityksen, jonka mukaan mustien hengellä ”on väliä”. Garza ja hänen tuttunsa Patrisse Cullors ja Opal Tometi alkoivat levittää #blacklivesmatter-aihetunnusta sosiaalisessa mediassa, kuten Twitterissä ja Tumblrissa. Naiset perustivat myös samannimisen järjestön.


title: Black Lives Matter

text: Tunnuslauseen käyttö yleistyi elokuussa 2014 Fergusonin ampumisen myötä. Vaaleaihoinen poliisi ampui Fergusonissa kuoliaaksi aseettoman 18-vuotiaan tummaihoisen Michael Brownin, mikä johti mielenosoituksiin ja mellakoihin.


title: Black Lives Matter

text: Black Lives Matter -liike on järjestänyt protesteja lukuisien poliisin aiheuttamien afroamerikkalaisten kuolemien jälkeen.


title: Black Lives Matter

text: Marraskuussa 2015 poliisi ampui Minneapolisissa aseettoman Jamar Clarkin, joka oli aktivistien mukaan ampumahetkellä jo käsiraudoissa. Ampumisesta seurasi mielenosoituksia. Sadat BLM-aktivistit julistivat joulukuun 24. päivän vuonna 2015 "mustaksi jouluksi" ja valtasivat Minneapolisin lähistöllä Bloomingtonissa sijaitsevan Mall of America -kauppakeskuksen kesken jouluruuhkan. Suurin osa kaupoista oli kiinni noin tunnin, kunnes poliisit ja kauppakeskuksen vartijat lopettivat mielenosoituksen. Myös Minneapolis-Saint Paulin kansainvälisellä lentoasemalla mielenosoittajat tukkivat hetkellisesti kahteen terminaaliin vievät väylät. Poliisi sanoi pidättäneensä Minnesotan mielenosoitusten yhteydessä 15 ihmistä.


title: Black Lives Matter

text: Tummaihoinen, 25-vuotias Micah Johnson murhasi 2. heinäkuuta 2016 sala-ampumalla viisi vaaleaihoista poliisia Black Lives Matter -mielenosoituksessa Teksasin Dallasissa. Seitsemän poliisia ja kaksi siviiliä loukkaantui ammuskelussa. Poliisi räjäytti ampujan kuoliaaksi.


title: Black Lives Matter

text: Ammuskelu alkoi keskellä noin 800 hengen BLM-mielenosoituksta, jota oli valvomassa 100 poliisia. Mielenosoituksessa vastustettiin mustiin kohdistuvaa poliisiväkivaltaa, etenkin sitä, että poliisi oli ampunut samalla viikolla kaksi tummaihoista miestä kuoliaaksi Minnesotassa ja Louisianassa. Minnesotassa poliisi oli pysäyttänyt autolla ajaneen Philando Castilen ja hänen tyttöystävänsä, ja ampunut Castilea, kun hän tavoitteli ajokorttiaan. Louisianan Baton Rougessa kaksi vaaleaihoista poliisia oli kaatanut tummaihoisen miehen kadulla ja ampunut hänet. Surmasta oli levinnyt netissä video. Johnson kertoi poliisin neuvottelijoille halunneensa tappaa vaaleaihoisia poliiseja ampumisten jälkeen. BLM-järjestö tuomitsi Dallasin ampumisen ja sanoi, että liikkeen tarkoituksena on lopettaa, eikä lisätä väkivaltaa.


title: Black Lives Matter

text: Black Lives Matter -liikettä on arvosteltu #all lives matter -tunnuslauseen avulla siitä, että se nostaa esiin vain mustat ja unohtaa muut, vaikka "kaikkien hengellä on väliä". Yhdysvaltain presidentti Barack Obama otti heinäkuussa 2016 väitteeseen kantaa huomauttamalla, ettei tunnuslause tarkoita, etteikö ”sinisten [poliisien] hengillä olisi väliä”. Obaman mukaan "se tarkoittaa, että kaikilla hengillä on väliä, mutta juuri nyt suuri huolenaihe on se tosiasia, että mustat ovat tällaisille tapahtumille paljon alttiimpia”.


title: Black Lives Matter

text: Kampanjointi sai Dallasin poliisiampumisen jälkeen osakseen syytöksiä vastakkainasettelusta. Esimerkiksi New Yorkin entinen pormestari Rudy Giuliani arvosteli Black Lives Matteria ”rasistiseksi”, koska se ”jakaa kansaa” ja koska liike ei järjestä mielenosoituksia silloin, kun mustan tappaa toinen musta.


title: Black Lives Matter

text: Republikaanien entinen kongressiedustaja, Joe Walsh lähetti Twitterissä Dallasin ampumisten jälkeen 7. heinäkuuta 2016 BLM-liikettä poliisien kuolemista syyllistäviä, uhkaavia viestejä. Erään viestin mukaan ""3 Dallasin poliisia tapettu, 7 haavoittunut. Tämä on nyt sotaa. Varo Obama. Varokaa black lives matter -retkut. Oikea Amerikka on perässänne."" Walsh poisti päivityksen myöhemmin.


title: Laivakangas (Tornio)

text: Laivakangas on Torniossa oleva alue, johon liittyvällä mäellä on Digita Oy:n yleisradiolähetysasema, jonka antennin paikka sijaitsee WGS84-paikassa 65°29'35.2"N 24°12'36.7"E.


title: Cloak & Dagger (televisiosarja)

text: Cloak & Dagger on Joe Pokaskin luoma yhdysvaltalainen supersankarisarja, joka perustuu Marvel Comicsin sarjakuvahahmoihin Viitta ja Tikari. Sarja sijoittuu Marvel Cinematic Universeen (MCU), jakaen tarinallisen jatkumon sen elokuvien ja muiden televisiosarjojen kanssa. Sarjaa tuottavat ABC Signature Studios ja Marvel Television, Pokaskin toimiessa showrunnerina.


title: Cloak & Dagger (televisiosarja)

text: Sarjassa Olivia Holt ja Aubrey Joseph näyttelevät Tandy Bowenia / Tikaria ja Tyrone Johnsonia / Viittaa, kahta teini-ikäistä, jotka saavat supervoimat ja joiden välille muodostuu romanttinen suhde. Sarjassa näyttelevät myös Gloria Reuben, Andrea Roth, J. D. Evermore, Miles Mussenden, Carl Lundstedt, Emma Lahana ja Jaime Zevallos. ABC Family alkoi kehittää televisiosarjaa Viitasta ja Tikarista jo heinäkuussa 2011. Huhtikuussa 2016 ABC Familyn seuraaja, Freeform, tilasi sarjan. Sarja kuvattiin New Orleansissa.


title: Cloak & Dagger (televisiosarja)

text: Ensimmäinen tuotantokausi alkoi Freeformilla 7. kesäkuuta ja päättyi 2. elokuuta 2018. Freeform tilasi heinäkuussa 2018 sarjalle toisen tuotantokauden. Sarja sai positiivisen vastaanoton, kriitikoiden kehuessa Holtin ja Josephin roolisuoritusta, New Orleansin roolia tapahtumapaikkana ja sarjan tarinaa, mutta kritisoidessa juonen tahtia ensimmäisten jaksojen aikana.


title: Cloak & Dagger (televisiosarja)

text: Tyrone Johnson ja Tandy Bowen, kaksi teini-ikäistä, joilla on erilaiset taustat, saivat vuosia sitten supervoimat salaperäisessä onnettomuudessa, joka tuhosi myös Roxxonin omistaman öljykentän. Tutustuessaan toisiinsa yhä lähemmin he huomaavat voimiensa toimivan parhaiten, kun he ovat yhdessä, mutta heidän tunteensa toisiaan kohtaan tekevät heidän monimutkaisesta maailmastaan entistä haastavamman.


title: Cloak & Dagger (televisiosarja)

text: Marvel Televisionin johtaja Jeph Loeb julkisti San Diegon Comic-Conissa vuonna 2011 ABC Familyn kehittävän sarjaa Viitasta ja Tikarista. Sarja sijoittuisi New Orleansiin hurrikaani Katrinan jälkeen, jolloin Viitta ja Tikari ”löytäisivät toisensa ja tajuaisivat voimiensa sekä täydentävän elämäänsä että tekevän niistä monimutkaisemman”. Huhtikuussa 2016 Freeform, ABC Familyn seuraaja, ja Marvel Television tilasivat sarjan suoraan televisiosarjaksi ja alkoivat etsiä sarjalle showrunneria. Elokuussa 2016 Joe Pokaski allekirjoitti sopimuksen sarjan showrunneriksi ryhtymisestä, Loebin ja Jim Choryn toimiessa vastaavina tuottajina. Alan Fine, Stan Lee, Joe Quesada ja Karim Zreik olivat myös sarjan vastaavien tuottajien joukossa, Jenny Kleinin tuottaessa sarjan.


title: Cloak & Dagger (televisiosarja)

text: 20. heinäkuuta 2018 Freeform tilasi sarjalle 10 jakson mittaisen toisen tuotantokauden. Kauden ensimmäinen traileri vihjaili Brigid O’Reilly sarjakuvista tutun alter egon, Mayhemin, esiintyvän kaudella.


title: Cloak & Dagger (televisiosarja)

text: Elokuussa 2016 "Cloak & Daggerin" käsikirjoittaminen oli alkanut, ja marraskuussa Pokaskin kerrottiin muokkaavan parhaillaan alkuperäistä käsikirjoitustaan. Kun sarja julkistettiin, Freeform kutsui sitä ”ensimmäiseksi sukellukseksi Marvel Cinematic Universeen” ja kuvaili sitä ”supersankareiden rakkaustarinaksi”. "Varietyn" mukaan nuorille aikuisille suunnattu sarja ”sopii saumattomasti Freeformille”, koska kanavan kohdeyleisöä ovat 14–34-vuotiaat. Loeb kommentoi nuortenkanavaa sarjan esityspaikkana: ”Kyseessä on rakkaustarina, jonka hahmot ovat aina perinteisesti olleet sitä ikäryhmää. Ei ole kyse siitä, että olisimme ottaneet jotakin ja muuttaneet sen nuortenfiktioksi. Se puhuttelee nuoria aikuisia ja on lajityypiltään nuortenfiktiota. Toteuttaisimmeko "The Punisherin" Freeformilla? En usko, että se muodostaisi samanlaista yhteyttä katsojiin.”


title: Cloak & Dagger (televisiosarja)

text: Tammikuussa 2017 julkistettiin, että Olivia Holt ja Aubrey Joseph valittiin näyttelemään Tandy Bowenia / Tikaria ja Tyrone Johnsonia / Viittaa. Seuraavan kuukauden aikana Andrea Roth valittiin näyttelemään Tandyn äitiä Melissa Bowenia, Gloria Reuben ja Miles Mussenden Tyronen vanhempia Adina ja Otis Johnsonia sekä Carl Lundstedt, James Saito ja J. D. Evermore Tandyn rikoskumppania Liamia, tohtori Bernard Sanjoa ja etsivä Connorsia. Tammikuussa 2018 sarjasta näytetty esikatselumateriaali paljasti Emma Lahanan ja Jaime Zevallosin olevan osa sarjan näyttelijäkaartia, Brigid O’Reillyn ja Delgadon rooleissa. Lisäksi Ally Maki kertoi Instagramissa näyttelevänsä sarjassa, roolihahmon nimeksi paljastuessa Mina Hess.


title: Cloak & Dagger (televisiosarja)

text: Sarjan kuvaukset sijoittuivat New Orleansiin. Tami Reiker toimi ensimmäisen jakson kuvaajana. Mutta ei aikataulunsa vuoksi voinut jatkaa sarjan kanssa pidempään, jolloin hänen ja Prince-Bythewoodin suosittelemana Cliff Charles toimi kuvaajana tuotantokauden lopun ajan. Monet otoksista ensimmäisellä tuotantokaudella kuvattiin kädessä pidettävillä kameroilla, jotka loivat osittain sarjalle ”näkymän ja tunnelman”, sillä Pokaski ”ei halunnut odottaa dolly-kiskojen asettamista”. Toisen tuotantokauden kuvausten odotetaan alkavan syyskuussa 2018.


title: Cloak & Dagger (televisiosarja)

text: Mark Isham paljasti toukokuussa 2017 säveltävänsä sarjan musiikin, tehtyään yhteistyötä sarjan pilottijakson ohjaajan Gina Prince-Bythewoodin kanssa myös elokuvissa "Mehiläisten salaisuudet" ja "Beyond the Lights". Isham kuvaili sarjaa ”äärimmäisellä tavalla hahmojen ajamaksi” ja keskittyvän hahmojen vaikeaan lapsuuteen, joten hänen sävelyksensä ovat ”synkkiä, mutta myös riittävän nuorekkaita teini-ikäisille näyttelijöille.”


title: Cloak & Dagger (televisiosarja)

text: "Cloak & Dagger" alkoi Freeform-kanavalla 7. kesäkuuta 2018. ja sen ensimmäiseen tuotantokauteen kuului 10 jaksoa. Vielä sarjan tilaamisen yhteydessä alkuperäiseksi esitysajankohdaksi ilmoitettiin vuosi 2017. Toinen tuotantokausi, johon tulee kuulumaan myös 10 jaksoa, tullaan esittämään vuonna 2019.


title: Ravinteiden kierrätys

text: Ravinteiden kierrätyksessä biomassa tai jokin muu ravinteita sisältävä aines hyödynnetään ihmisen toimesta niin, että se päätyy takaisin kiertoon ja uudelleen kasvien käyttöön. Kierrätettävä aines hyödynnetään joko sellaisenaan tai käsitellään uudelleen tuotteiksi, materiaaleiksi tai raaka-aineiksi. Ravinteita sisältävien ainesten aktiivisella kierrättämisellä voidaan estää vesistöhaittoja ja ravinteiden joutumista hukkaan. Ravinteiden kierrätyksellä voidaan myös korvata uusiutumattomien luonnonvarojen käyttöä. Ihmisen toiminnasta syntyvän jätteen turvallinen palauttaminen ravinneketjuun on olennainen osa bio- ja kiertotaloutta.


title: Ravinteiden kierrätys

text: Luonnossa tapahtuva ravinnekierto on eloperäisen ja elottoman aineen liikettä ja vaihtoa takaisin elävän aineen tuotantoon. Ravinteet kiertävät maasta tai ilmasta kasvien kautta eläimiin ja ihmisiin palautuen lopulta takaisin maahan, ilmaan ja vesiin. Luonnossa ravinnekiertoa säätelee suuressa määrin maatumisen prosessi. Ravinnekierto on yksi luonnon tuottamista ekosysteemipalveluista, jotka säilyttävät ja edistävät ihmisyhteisöjen hyvinvointia.


title: Ravinteiden kierrätys

text: Ihmisen luomien systeemien ravinnekierroissa on monia vuotokohtia ilmaan ja vesiin. Ravinteita joutuu ravinnekierron ulkopuolelle esimerkiksi kaikissa ruokaketjun vaiheissa: maatiloilta, joilla ruokaa tuotetaan, elintarvikkeita jalostavasta teollisuudesta sekä kaupungeista, joissa ruokaa eniten kulutetaan.


title: Ravinteiden kierrätys

text: Vesistöihin ja ilmaan joutuessaan ylimääräiset ravinteet aiheuttavat rehevöitymistä ja haitallisia laskeumia. Leväkukinnat, veden sameneminen, rantojen limoittuminen sekä pohja-alueiden hapettomuus ovat merkkejä vesistöjen rehevöitymisestä.


title: Ravinteiden kierrätys

text: Kasvinravinteista tärkeimpiä ovat fosfori ja typpi. Luontoon karanneita ravinteita korvataan käyttämällä teollisesti tuotettuja fosfori- ja typpilannoitteita. Maaperästä louhittavat fosforivarat ovat kuitenkin rajalliset ja typen tuotanto ilmakehästä vaatii runsaasti energiaa. Ravinteiden tehokas kierrätys vähentää neitseellisen lannoiteraaka-aineen tarvetta ja säästää lannoitteiden valmistuksessa tarvittavaa energiaa. Kierrätyksellä voidaan myös luoda uutta liiketoimintaa.


title: Ravinteiden kierrätys

text: Ihmistoiminnassa ravinteita käytetään eniten maataloudessa, kasvien ja eläinten kasvattamiseen. Maataloudessa lanta on merkittävin hyödyllisiä ravinteita sisältävä sivuvirta. Lisäksi yhdyskuntajätevedenpuhdistamoilla muodostuu lietettä, jonka sisältämiä ravinteita hyödynnetään tällä hetkellä vain vähän.


title: Ravinteiden kierrätys

text: Maataloudessa erilaisia sivuvirtoja voidaan hyödyntää lannoitteena pelloilla. Tällaisia sivuvirtoja syntyy esimerkiksi elintarvike- tai rehuteollisuudesta, yhdyskuntien eri tavoin käsitellyistä sivutuotteista, biojätteistä ja -lietteistä tai kalastuksesta. Usein biomassoista peräisin oleva kierrätyslannoite sisältää orgaanista ainetta, jolloin sen käyttö parantaa peltomaan rakennetta ja lisää hiiltä maaperään, mikä parantaa sadontuottokykyä.


title: Ravinteiden kierrätys

text: Maatalouden ravinteiden kierrätyksessä on yhä tehostamisen varaa. Esimerkiksi Suomen ravinnekuormituksesta Itämereen suuri osa tulee maataloudesta. Suomessa maatalouden osuus ihmisen aiheuttamasta typpikuormituksesta Itämereen on lähes ja fosforikuormituksesta yli puolet. Vaikeuksia maatalouden ravinteiden kierrätykseen tuovat muun muassa lantaa tuottavien ja sitä hyödyntävien tilojen välinen etäisyys, lannan kasvien kannalta epäedulliset ravinnesuhteet sekä lannan kuljetukseen ja levittämiseen liittyvä suuri työmäärä ja kustannukset.


title: Ravinteiden kierrätys

text: Myös peltojen huono kunto heikentää maaperän kykyä sitoa itseensä ravinteita. Huonokuntoinen maaperä ei pidätä vettä, ja tärkeät ravinteet valuvat veden mukana helposti pois tai haihtuvat ilmaan. Myöskään viljelykasvit eivät tuolloin kasva optimaalisesti ja käyttämättä jääneet ravinteet huuhtoutuvat vesistöihin helpommin. Maaperän kunnosta ja vesitaloudesta huolehtiminen tehostaa kasvien ravinteiden käyttöä ja parantaa maan hedelmällisyyttä sekä satoja.


title: Ravinteiden kierrätys

text: On arvioitu, että fosforin osalta Suomessa voitaisiin korvata jopa 80 prosenttia keinolannoitteista lannasta ja muista ravinnelähteistä saatavilla kierrätysravinteilla sekä hyvillä viljelykäytännöillä . Tähän pääsemiseksi ravinteiden tehokkaaseen hyödyntämiseen tarvitaan kuitenkin uusia ratkaisuja.


title: Ravinteiden kierrätys

text: Suomen hallitus sitoutui Itämeri-huippukokouksessa vuonna 2010 tehotoimiin, jotta Saaristomeren vesien tila saadaan hyväksi vuoteen 2020 mennessä. Lisäksi Suomesta luvattiin tehdä ravinteiden kierrätyksen esimerkkialue. Tavoitteen saavuttamiseksi laadittiin laajan työryhmän toimesta Ravinteiden kierrätyksen tiekartta toimenpiteineen ja sitä toteuttamaan ympäristöministeriön Ravinteiden kierrätyksen edistämistä ja Saaristomeren tilan parantamista koskeva ohjelma (Raki). Ohjelman ensimmäisessä vaiheessa rahoitettiin yli 50 hanketta noin 12 miljoonalla eurolla. Hankkeet ovat olleet kehittämis- ja kokeiluprojekteja kaikilta ravinteita käyttäviltä tai tuottavilta sektoreilta lannan käsittelystä vedestä ravinteita poistaviin teknisiin menetelmiin. Ohjelman 2016 alkanutta toista vaihetta varten ohjelman tavoitteita päivitettiin.


title: Ravinteiden kierrätys

text: Juha Sipilän hallituksen hallitusohjelmassa Ratkaisujen Suomi ravinteiden kierrätys on yksi biotalouden kärkihankkeen toimenpiteistä. Sipilän hallitus panostaa ravinteiden kierrätyksen edistämiseen yhteensä 34 miljoonaa euroa vuosina 2016-2018. Tavoitteena on ravinteiden kierrätystä tehostamalla suojella vesistöjä ja lisätä taloudellista kasvua ja työllisyyttä.


title: Ravinteiden kierrätys

text: Ympäristöministeriön Raki-ohjelman toinen vaihe on yksi biotalouden kärkihankkeeseen sisältyvän kiertotalouden kärkihankekokonaisuuden toimenpiteistä. Muita tämän kärkihankkeen toimenpiteitä ovat maa- ja metsätalousministeriön rahoittama, Etelä-Pohjanmaan ELY-keskuksen hallinnoima Ravinteiden kierrätyksen kokeiluohjelma, Maatalouden ravinteet hyötykäyttöön –hankkeen toinen vaihe, sekä hevosenlannan hyötykäyttöhanke. Yhdyskuntajätevesilietteen puhdistuspilotti sekä uusi merenhoidon toimenpideohjelma ja alueelliset vesienhoidon toimenpiteet kuuluvat myös kärkihankkeen toimenpiteisiin.


title: Ravinteiden kierrätys

text: Sitran julkaisemassa "Ravinteiden kierron taloudellinen arvo ja mahdollisuudet Suomelle" -raportissa ravinteiden kierron vuosittainen potentiaali tutkituilla alueilla on 0,5 miljardia euroa vuoteen 2030 mennessä.


title: Ravinteiden kierrätys

text: Euroopan komissio julkaisi joulukuussa 2015 kiertotalouspaketin, jolla pyritään vauhdittamaan siirtymistä talouteen, jossa resursseja käytettäisiin nykyistä kestävämmällä tavalla. Suunnitelman mukaan siirtyminen lineaarisesta talousmallista kohti raaka-aineiden arvon mahdollisimman pitkään ylläpitävään kiertotalouden malliin tapahtuu neitseellisten raaka-aineiden käyttöä vähentämällä, raaka-aineita talteenottamalla ja uudelleenkäyttämällä ja siten uudenlaisella arvonluonnilla. Ravinteet ja niiden kierrätys ovat tärkeä osa kiertotaloussuunnitelmaa.


title: Ravinteiden kierrätys

text: Kiertotaloussuunnitelman osana julkaistiin esitys EU:n uudeksi lannoiteasetukseksi, joka toisi orgaaniset lannoitevalmisteet EU:n sisämarkkinoille mineraalisten lannoitevalmisteiden rinnalle. Uudella asetuksella pyritään pienentämään EU:n merkittävää mineraalilannoitteiden tuontiriippuvuutta, vähentämään vesistöjen rehevöitymistä, minimoimaan lannoitevalmisteissa esiintyvien haitallisten aineiden kertymistä maaperään ja hillitsemään ilmastonmuutosta.


title: SPAir

text: SPAir (; IATA: S4, ICAO: PAR) oli venäläinen lentoyhtiö. Vuonna 1990 perustetun yhtiön kotikenttä oli Koltsovon kansainvälinen lentoasema Jekaterinburgissa. Yhtiön nimen kirjaimet ”SP” olivat peräisin toimitusjohtaja Valeri Spurnovin nimestä. SPAir oli pääasiassa rahtilentoyhtiö, mutta lensi myös joillakin vuokratuilla matkustajakoneilla. Se lopetti toimintansa vuonna 1998.


title: SPAir

text: SPAir käytti toimintansa aikana seuraavia 20 lentokonetta.


title: Claudine (kirjasarja)

text: Claudine-sarja on ranskalaisen kirjailijan Coletten viisi teosta käsittävä kirjasarja, jonka päähenkilö on nuori Claudine-niminen tyttö. Sarjan ensimmäinen teos "Claudine à l'école" ilmestyi vuonna 1900, ja teos on ikään kuin Claudinen päiväkirja. Sarjan teoksessa "Claudine s'en va" kertojana on kuitenkin Annie, samoin viidennessä "La Rettraite sentimentale" (1907). Vielä yksi Claudine-teos, nimeltään "La maison de Claudine" (suom. "Claudinen koti", 1953) ilmestyi 1922, Coletten tekijänimellä, mutta on tästä sarjasta erillinen.


title: Claudine (kirjasarja)

text: Teossarjan synnystä on julkaistu enemmän sivuja kuin on itse teoksissa.


title: Claudine (kirjasarja)

text: Sarjan teokset on nykyisin merkitty Coletten nimelle, mutta alkujaan niiden tekijänimi oli hänen silloinen puolisonsa Henry Gauthier-Villars, kirjailijanimeltään Willy, jonka yleisesti tiedettiin julkaisevan nimissään muiden haamukirjoittamia tekstejä. Gauthier-Villars myöntyi viimein sen verran väittämään, että käsikirjoitus tuli hänelle postissa silkkinauhalla sidottuna pakettina.


title: Claudine (kirjasarja)

text: Teoksen myynti oli aluksi hidasta, mutta Gauthier-Villars pani tuttavansa töihin esittämään siitä kehuvia arvosteluja. Pian itse teosta oli myyty 40 000 kappaletta ja muutamassa vuodessa jo 350 000 kappaletta ja lisäksi kaikenlaisia kirjaan liittyviä oheistuotteita täysin nykyaikaisessa mielessä.


title: Claudine (kirjasarja)

text: Teosta seurasi Gauthier-Villarsin tekijänimellä vielä kolme muuta. Runsaat tekijänoikeuskorvaukset hän piti pääosin itse, Colettelle hän antoi pienen kuukausittaisen määrärahan. Sittemmin, vuonna 1907, Willy myi nimellään julkaistujen teosten oikeudet kustantajalle, mutta Colette sai tietää asiasta vasta alkuvuodesta 1909.


title: Claudine (kirjasarja)

text: Vuonna 1909 Willy ja Colette pääsivät viimein sopimukseen tekijänimistä vaikka itse oikeudet siis oli siis jo myyty. Willy suostui siihen, että Coletten nimi tuli toiseksi tekijäksi, tosin "typografisista syistä" ensin Willy sitten Colette Willy, "vaikka kirjalliset ja muut syyt olisivat vaatineet hänen nimeää ensimmäiseksi".


title: Claudine (kirjasarja)

text: Coletten elämäkerran kirjoittajan Judith Thurmanin mukaan tekijyydestä ei ole epäselvyyttä, Willyn osuus oli vain niiden toimittaminen ja muu avustaminen. Ensimmäisen teoksen kohdalla työn määrää ei voi enää arvioida, sillä "Claudine à l'écolen" ensimmäinen käsikirjoitusversio on kateissa, mahdollisesti keräilijällä. Thurman siteeraa kuitenkin Paul D'Hollanderia, joka ei täysin hyväksy Coletten näkemystä vaan1907, pitää Willyn työn määrää huomattavana.


title: Claudine (kirjasarja)

text: Siitä, miten teossarja yleensä sai alkunsa, Gauthier-Villarsin vai Colletten aloitteesta, on eri näkemyksiä. Tuhlailevaa elämää viettävä Gauthier-Villars oli ainaisessa rahapulassa ja sanoi: "Mitä jos pistäisit paperille hiukan koulumuistojasi. Mehukkaita juttuja saa olla, ehkä saat niistä jotain kokoon. Rahat ovat vähissä.".


title: Claudine (kirjasarja)

text: Colette sai käsikirjoituksen valmiiksi joko vähän ennen tai jälkeen 24-vuotissyntymäpäiväänsä ja antoi sen miehelleen. Käsikirjoitus täytti kuusisataa tiheään kirjoitettua sivua. Kun Willy oli lukenut sen, hän oli sitä mieltä, ettei siitä ole mihinkään, ja se hautautui työpöydän laatikkoon.


title: Claudine (kirjasarja)

text: Tekijäkiistaa käytiin oikeudessa Willyn kuoleman jälkeen, ja oikeuden päätöksellä Colette sai jättää Willyn nimen pois nimiösivulta, mutta asia kääntyi taas, kun Willyn poika Jacques Gauthier-Villars vaati Coletten kuoltua 1954 isänsä nimen palauttamista nimiösivulle, ja oikeudessa asiaan suostuttiin. Nykyisin siis ne kuitenkin julkaistaan Coletten nimellä.


title: Claudine

text: Claudine on etunimi:


title: Tomás Guardia Gutiérrez

text: Tomás Miguel Guardia Gutiérrez oli Costa Rican presidentti kahden kauden ajan, nousten asemaan molemmilla kerroilla vallankaappauksen turvin, vuosina 1870–1882. Gutiérrez toteutti useita liberaaleja uudistuksia, mutta hallitsi maata diktaattorin ottein.


title: Tomás Guardia Gutiérrez

text: Gutiérrez syntyi tunnettuun karjankasvattajasukuun Costa Rican Guanacasten maakunnassa. Sittemmin Gutiérrez liittyi armeijaan, jossa hän yleni everstiksi. Hän käytti hyväkseen armeija-aikanaan luomiaan verkostoja järjestämässään vallankaappauksessa, joka syrjäytti presidentti Jesús de Jiménez Zamoran 27. huhtikuuta 1870. Costa Rican politiikkaa olivat pitkään hallinneet kahviplantaaseilla vaurastuneet suvut, mutta Gutiérrezin tuki tuli heidän sijaan pääasiassa pienviljelijöiltä. Pitkään hallinneet kahvinvalmistajasuvut kuten Montealegres ja Moras menettivätkin vallankumouksen yhteydessä vaikutusvaltansa.


title: Tomás Guardia Gutiérrez

text: Gutiérrez hallitsi maatansa diktaattorin tavoin. Maahan asetettiin hänelle uskollinen nukkehallitus ja hän valvoi vuonna 1872 käyttöönotetun perustuslain kirjoittamista. Perustuslaki oli sittemmin käytössä aina vuoteen 1949 saakka. Gutiérrez voitti vuonna 1872 järjestetyt presidentinvaalit, mutta perustuslaki esti häntä asettumasta jälleen ehdolle vuonna 1876. Presidentinvaalit voittanut Bruno Carranza Ramírez säilytti asemansa vain neljän kuukauden ajan, kunnes Gutiérrez järjesti jo toisen kerran vallankaappauksen 11. syyskuuta 1877. Gutiérrez säilytti asemansa presidenttinä aina luonnolliseen kuolemaansa saakka 6. heinäkuuta 1882.


title: Tomás Guardia Gutiérrez

text: Vaikka Gutiérrez olikin diktaattori, moneen hänen poliittiseen päätökseensä vaikutti etenkin tuona aikana Väli-Amerikassa vaikuttanut liberalismi. Gutiérrez muun muassa takavarikoi käyttämätöntä maata suurilta tiloilta jakaen ne pienviljelijöille ja samaan aikaan otettiin käyttöön omaisuusvero. Maahan rakennettiin uusia julkisia kouluja, kaupunkeihin nykyaikaisia viemäreitä, joiden lisäksi kuolemanrangaistus lakkautettiin. Yksi suurimmista Gutiérrezin kauden hankkeista oli Atlanttisen rautatien rakentaminen, joka lisäsi maan kahvin ja sokerin vientiä. Rautatien rakentamiseksi hankittu velka jäi kuitenkin yhdeksi Gutiérrezin suurimmista poliittisista perinnöistä.


title: Denise Rudberg

text:
Denise Rudberg on ruotsalainen kirjailija, jonka romaanit edustavat chick lit- ja rikoskirjallisuus-genrejä.
1990-luvulla Rudberg opiskeli dramaturgiaa New Yorkissa. Ennen kirjailijanuraansa hän on myös työskennellyt yökerhoyrittäjänä Tukholmassa. Vuonna 2010 Rudberg toimi yhdessä Camilla Läckbergin kanssa SVT-televisiokanavan kirjallisuusohjelman Läckberg & Rudbergin vetäjänä.


title: Denise Rudberg

text: Rudbergin kirjailijanura alkoi vuonna 2000 esikoisteoksella Väninnan. Romaani edusti chick lit -genreä, jota kirjailija käytti teoksissaan uransa ensimmäisen vuosikymmenen aikana. Vuonna 2010 hän vaihtoi tyylinsä rikoskirjallisuuteen. Rudbergin rikoskirjallisuussarjan päähenkilö on Marianne Jidhoff. Ruotsissa sarja on edennyt kuudenteen osaansa.


title: Denise Rudberg

text: Suomessa Rudbergin rikoskirjallisuussarjaa on julkaissut Into Kustannus.


title: Denise Rudberg

text: Yksi tappava syrjähyppy (Into Kustannus, 2015) (Alkuperäisteos: Ett litet snedsprång. Marianne Jidhoff 1. Stockholm: Norstedt. 2010. Libris 11812577. ISBN 978-91-1-302543-8)


title: Denise Rudberg

text: Toinen toistaan pahempi (Into Kustannus, 2016) (Alkuperäisteos: Två gånger är en vana. Marianne Jidhoff 2. Stockholm: Norstedt. 2011. Libris 12134430. ISBN 9789113033525)


title: Denise Rudberg

text: Kolmen kohtalokas leikki (Into Kustannus, 2017) (Alkuperäisteos: Bara tre kan leka så. Marianne Jidhoff 3. Stockholm: Norstedts. 2013. Libris 14202441. ISBN 9789113046600)


title: Chaux-Neuve

text: Chaux-Neuve on Ranskan kunta Bourgogne-Franche-Comtén alueella Doubsin departementissa. Se sijaitsee Sveitsin rajalla. Kunnassa on arviolta 303 asukasta (vuonna 2014) ja sen pinta-ala on 28,31 neliökilometriä.


title: Chaux-Neuve

text: Chaux-Neuvessa sijaitsee La Côté Feuilléen mäkihyppystadion. Kunnassa järjestetään vuosittain yhdistetyn maailmancupin osakilpailuja.


title: National Endowment for the Humanities

text: National Endowment for the Humanities (NEH) on riippumaton Yhdysvaltojen liittovaltion virasto, joka on perustettu vuonna 1965 yhtä aikaa National Endowment for the Arts -viraston (NEA) kanssa. Sen tehtävänä on tukea tieteellistä tutkimusta, koulutusta ja humanististen alojen julkisia hankkeita. Virasto sijaitsee liittovaltion pääkaupungissa Washingtonissa.


title: National Endowment for the Humanities

text: NEH tarjoaa avustuksia korkealuokkaisiin humanististen tieteiden hankkeisiin sekä yksittäisille tutkijoille että eri alojen kulttuurilaitoksille, kuten museoille, arkistoille, kirjastoille, oppilaitoksille, yliopistoille sekä julkisen palvelun televisio- ja radioasemille.


title: National Endowment for the Humanities

text: Tammikuussa 2017 Yhdysvaltojen uusi presidentti Donald Trump ilmoitti aikovansa lakkauttaa NEH:n, NEA:n sekä julkisia televisio- ja radiokanavia ylläpitävän Corporation for Public Broadcastingin (CPB).


title: National Endowment for the Humanities

text: NEH-viraston hallintoa valvoo National Council on the Humanities, 26 ansioituneen yksityisen kansalaisen muodostama neuvottelukunta, jonka jäsenet nimittää eri aikoina vaihtuviksi kuuden vuoden toimikausiksi Yhdysvaltain presidentti, ja heidän nimityksensä vahvistaa senaatti. Varmistaakseen alueellisen tasapuolisuuden NEH ylläpitää 56 osavaltiokohtaisen paikallisneuvoston verkostoa.


title: National Endowment for the Humanities

text: Vuodesta 2014 NEH:n puheenjohtajana on toiminut William ”Bro” Adams, entinen mainelaisen Colby Collegen presidentti.


title: National Endowment for the Humanities

text: Vuodesta 1969 NEH on julkaissut kuudesti vuodessa ilmestyvää lehteä nimeltä "Humanities" (). Lehden päätoimittajana on vuodesta 2007 ollut journalisti ja kirjailija David Skinner.


title: National Endowment for the Humanities

text: Vuodesta 1965 NEH on tukenut muun muassa seuraavia hankkeita:


title: Anthony Easthope

text: Anthony Easthope (14. huhtikuuta 1939 – 14. joulukuuta 1999) oli brittiläinen kulttuurintutkija. Hän toimi kulttuurintutkimuksen ja Englannin tutkimuksen professorina Manchester Metropolitan Universityssa. Easthopella oli merkittävä vaikutus siihen, miten Englannin tutkimus muuttui.


title: Anthony Easthope

text: Easthope tunnettiin provokatiivisuudestaan ja hän kritisoi muun muassa Isaiah Berliniä, Seamus Heaneytä ja Frank Kermodea.


title: Gozzano

text: Gozzano on kunta Pohjois-Italiassa Novaran maakunnassa Piemonten alueella. Gozzanon naapurikunnat ovat Bolzano Novarese, Borgomanero, Briga Novarese, Gargallo, Invorio, Orta San Giulio, Pogno, San Maurizio d'Opaglio ja Soriso.


title: Pogno

text: Pogno on kunta Pohjois-Italiassa Novaran maakunnassa Piemonten alueella. Pognon naapurikunnat ovat Gozzano, Madonna del Sasso, San Maurizio d'Opaglio, Soriso ja Valduggia.


title: Peter Schweizer

text: Peter Franz Scweizer (s. 24. marraskuuta 1964) on yhdysvaltalainen kirjailija ja poliittinen konsultti. Hän on Government Accountability Instituten (GAI) johtaja ja entinen Hoover Instituutin tutkija. Hän on kirjoittanut myös Breitbart News Networkiin. Häneltä julkaistiin toukokuussa 2015 kirja, "Clinton Cash", joka käsittelee ulkomaisten tahojen tekemiä lahjoituksia Clinton Foundationille, Bill ja Hillary Clintonin maksullisia esitelmiä, ja Clintoneiden muita tulolähteitä Bill Clintonin presidenttikauden jälkeen.


title: Helvi Kärki

text: Helvi Kaarina Kärki (7. joulukuuta 1906 Eräjärvi – 23. tammikuuta 2017 Hämeenlinna) oli pitkäikäinen suomalainen. Hän oli kuollessaan Tilastokeskuksen mukaan Suomen vanhin asukas. Kärki asui 107-vuotiaaksi asti Hämeenlinnan keskustassa ja viimeiset vuotensa hämeenlinnalaisessa hoivakodissa. Kärki ei ollut koskaan naimisissa. Hänen töihinsä kuuluivat lähinnä kodin ja suvun maalaistalojen askareet.


title: 2,5-dimetyylifuraani

text: 2,5-Dimetyylifuraani (CHO) on furaanin johdannaisiin kuuluva aromaattinen ja heterosyklinen orgaaninen yhdiste. Yhdistettä voidaan käyttää muiden orgaanisten kemikaalien valmistukseen ja lisäksi sitä tutkitaan mahdollisena biopolttoaineena.


title: 2,5-dimetyylifuraani

text: Huoneenlämpötilassa 2,5-dimetyylifuraani on väritöntä nestettä. Yhdiste liukenee vain niukasti veteen, mutta paremmin moniin orgaanisiin liuottimiin kuten etanoliin, dietyylieetteriin, kloroformiin, asetoniin ja bentseeniin. 2,5-dimetyylifuraanin energiatiheys on etanoliin verrattuna parempi ja palamisnopeus on verrattavissa bensiinin palamisnopeuteen. Etanoliin verrattuna 2,5-dimetyylifuraanin etuna on myös sen korkeampi kiehumispiste. 2,5-Dimetyylifuraani on niin kutsuttu toisen sukupolven biopolttoaine


title: 2,5-dimetyylifuraani

text: 2,5-Dimetyylifuraania voidaan valmistaa biomassan sisältämistä sokereista kuten glukoosista ja fruktoosista. Ensimmäisessä vaiheessa niistä muodostuu hydroksimetyylifurfuraalia, joka voidaan pelkistää vedyttämällä 2,5-dimetyylifuraaniksi. Katalyyttinä reaktiossa käytetään aktiivihiileen sidottua kuparia ja ruteenia. Ongelmaksi valmistusprosessissa muodostuu huonohko selektiivisyys.


title: 2,5-dimetyylifuraani

text: 2,5-Dimetyylifuraania tutkitaan runsaasti käytettäväksi polttoaineena polttomoottoreissa. Tämän lisäksi siitä voidaan valmistaa myös muita orgaanisia yhdisteitä esimerkiksi asetonyyliasetonia ja p-ksyleeniä


title: Jaak Panksepp

text: Jaak Panksepp (5. kesäkuuta 1943 Tartto, Viro – 18. huhtikuuta 2017 Bowling Green, Ohio, Yhdysvallat) oli virolaissyntyinen neurotieteilijä ja psykobiologi. Panksepp oli emeritusprofessori Bowling Greenin osavaltionyliopiston psykologian osastolla. Panksepp työskenteli ”affektiivisen neuropsykologian” alalla, ja hänet tunnetaan tämän tunteiden neuraalisia mekanismeja tutkivan psykologian suuntauksen nimen keksijänä. Lisäksi Panksepp osoitti tutkimuksissaan, ettei ihminen ole ainoa naurava nisäkäs.


title: Jaak Panksepp

text: Panksepp johti lukuisia kokeellisia tutkimuksia. Eräässä rotilla tehdyissä kokeessa hän osoitti, että rotissa näkyi merkkejä pelosta, kun kissan karva asetettiin niiden lähelle, vaikka niillä ei ollut minkäänlaista aiempaa kokemusta kissoista. Panksepp yritti toistaa koetta koirankarvoilla, mutta nyt rotissa ei näkynyt pelon merkkejä.


title: Jaak Panksepp

text: Laajimmin Panksepp tunnetaan eläinten naurua käsittelevistä tutkimuksistaan. Vuonna 1999 valmistuneessa dokumentissa ”Miksi koirat hymyilevät ja simpanssit itkevät” Panksepp kommentoi rottien ilon tutkimusta: rotat reagoivat kutittamiseen korkealla äänellä, jonka Panksepp olettaa vastaavan naurua.


title: Jaak Panksepp

text: Panksepp julkaisi vuonna 1979 artikkelin, jossa hän kirjoitti, että opioidipeptidit voivat olla osallisia autismin etiologiassa; autismi voisi olla ”tunnehäiriö joka syntyy aivojen opiaattijärjestelmän häiriintymisestä”.


title: Jaak Panksepp

text: Temple Grandin nojaa Pankseppin työhön kuvatessaan, miten primaalisten leikin, paniikin tai huojennuksen, pelon, raivon, etsimisen, himon ja huolehtimisen tunteiden ja tunneilmaisujen sekä näitä laukaisevien tekijöiden ymmärtäminen mahdollistaa tuotantoeläinten paremman huolenpidon.


title: Palynologia

text: Palynologia on tieteenala, joka tutkii siitepölyä. Jos palynologiaa tarkastellaan botaniikan näkökulmasta, tutkitaan nykyisten kasvien siitepölyä. Jos sitä tarkastellaan geologian näkökulmasta, tutkitaan fossiloitunutta muinaista siitepölyä. Ihmiskunnan varhaisina aikoina siitepölyä kerättiin ja sitä muokattiin asioita, joita käytettiin hyväksi monenlaisissa arkisissa esineissä. Melissopalynologia on palynologian osa-alue, joka tutkii hunajassa olevaa siitepölyä ja josta on hyötyä hunajantuottajille. Palynologiaa hyödynnetään useissa yhteyksissä, muun muassa aerobiologian kanssa siten, että siitä on hyötyä siitepölyallergikoille.


title: Palynologia

text: Nykyisten kasvien siitepölyä tutkimalla voidaan arvioida siitepölyn leviämissuuntia alueelta toiselle. Stratigrafisilla menetelmillä tutkitaan fossiloitunutta siitepölyä, jota on säilynyt ainakin järvien pohjien alla ja soissa. Siitepölyanalyysin avulla selvitetään paleoekologisia tekijöitä maaperän kerrostumien syntymisen ajalta, kuten kasvillisuus ja ilmastotekijät. Sen avulla voidaan myös määrittää maakerrostumien ikää. Siitepölyanalyysissä on se haaste, että jonkin kasvilajin siitepölyn määrä ei osoita kasvilajin yksilöiden määrää alueella, koska eri kasvilajien siitepölyn tuotannon määrä on erilainen. Joskus siitepölyanalyysissä käytetään absoluuttista menetelmää, jolla mitataan siitepölyn määrä alueen tietyllä pinta-alalla vuosittain.


title: Guerra Grande

text: Guerra Grande oli sisällissota Uruguayssa Colorado- ja Blanco-puolueiden välillä vuosina 1838–1851. Blancot olivat taustaltaan maaseudun viljelijöitä, kun taas coloradot olivat pääasiassa Montevideon kaupungin intellektuelleja. Sisällissota hävitti ja epävakautti vastaitsenäistyneen maan ja johti useiden ulkovaltojen, kuten Brasilian, Argentiinan, Ranskan ja Britannian, väliintuloon. Vuonna 1851 solmittu rauhansopimus ei julistanut kumpaakaan osapuolta sodan voittajaksi, mutta coloradot hallitsivat sittemmin maan politiikkaa suurimman osan loppuvuosisadasta.


title: Guerra Grande

text: Guerra Grande alkoi kahden caudillon, Manuel Oriben (Blanco) ja Fructuoso Riveran (Colorado), johtamien poliittisten liikkeiden välisenä yhteenottona. Sodan aikana pääkaupunki Montevideota hallinneet coloradot saivat maineen kaupungistuneina liberaaleina, jotka olivat avoimia ulkopuolisille aatteille. Tähän vaikutti se, että Montevideon 31 000 asukkaasta 11 000 oli ulkomaalaisia. He saivat tukea maahanmuuttajilta, jotka toivoivat saavansa maata, sekä nuorisolta, joka kannatti liberaaleja ajatuksia ja uudistuksia. Coloradot saivat tukea konfliktin aikana myös ulkovalloilta, kuten Ranskalta ja Iso-Britannialta.


title: Guerra Grande

text: Blancot hallitsivat maan maaseutua, ja heidän tukensa perusta olivat "estancierot" eli vanhastaan maata omistanut väestöluokka, joka pyrki takaamaan hallintansa uusilta tulijoilta. Puolue leimautui myös ulkomaiden vastustajana sekä Argentiinan Juan Manuel de Rosasin kannattajana. Monet pitivätkin blancojen johtaja Manuel Oribea Rosasin sätkynukkena.


title: Guerra Grande

text: Manuel Oribe toimi Uruguayn presidenttinä vuosina 1835–1838 ja Fructuoso Rivera vuosina 1830–1834 ja 1839–1843. Rivera riitaantui Orieban kanssa jälkimmäisen presidenttikaudella ja toteutti lopulta vallankaappauksen, joka kärjistyi sodaksi osapuolten kesken. Ulkovallat sekaantuivat sotaan lähes välittömästi. Argentiinan Juan Manuel de Rosas tuki Oribea ja Ranska tuki puolestaan Rivieraa järjestämällä merisaarron Río de la Platalle. Vuonna 1842 blancot kukistivat coloradot Argentiinan joukkojen tukemina Arroyo Granden taistelussa, jonka jälkeen Riviera pakeni Brasiliaan. Tämän jälkeen Brasilia ja Iso-Britannia sekaantuivat sotaan coloradojen puolella, kun taas blancot aloittivat kahdeksan vuotta kestäneen Montevideon piirityksen. Ulkovallat osoittautuivat lopulta kykenemättömäksi päättämään sotaa. Iso-Britannia ja Ranska eivät kyenneet kukistamaan Argentiinan Rosaa, mutta toisaalta Rosan oli pakko lopettaa tukensa blancoille Justo José de Urquizan aloitettua kapinan häntä vastaan Argentiinassa. Osapuolet päätyivät lopulta vuonna 1851 sopimaan rauhasta, jossa todettiin ettei sodalla ollut voittavaa osapuolta.


title: Guerra Grande

text: Guerra Grande jätti Uruguayn taloudelliseen ahdinkoon. Karjankasvattajien laumat ja lihanjalostusteollisuus oli tuhottu ja raunioina, valtio oli velkaantunut ja väestö vähentynyt. Vuonna 1842 maassa asui 140 000 asukasta ja vuonna 1852 heitä oli 132 000. Monet ulkomailta maaseudulle muuttaneet lähtivät rauhallisempiin naapurimaihin, mikä johti työvoimapulaan. Tyhjentyneelle maaseudulle etenkin maan pohjoisosissa muutti brasilialaisia, ja Brasilian vaikutusvalta maassa kasvoi muutenkin uhaten Uruguayn itsenäisyyttä. Maa alkoi toipua pikku hiljaa maaseudun rauhoituttua, Oriben ja coloradojen johtoon kuuluneen Venancio Floresin solmiman sopimuksen jälkeen vuonna 1855 sekä talouden kohenemisen seurauksena; talouden koheneminen johtui Krimin sodan aiheuttamasta maataloustuotteiden kysynnän lisääntymisestä.


title: Kullin pyhä kivi

text: Kullin pyhä kivi (viroksi "Püha kivi") on Virossa Pärnumaalla Läänerannan kunnassa Kullin kylässä sijaitseva uhrikivi.


title: Kullin pyhä kivi

text: Kivi on tunnustettu yhdeksi Viron kansallisista kulttuurisista muistomerkeistä.


title: Girardot

text: Girardot on kaupunki ja kunta Kolumbian Cundinamarcan departementissa. Kaupunki sijaitsee linnuntietä noin 90 kilometriä pääkaupunki Bogotásta lounaaseen. Vuonna 2005 kunnan väkiluku oli 97 834 asukasta ja väestöennuste arvioi vuoden 2017 kesäkuun lopun väkiluvuksi 106 283 asukasta.


title: Dosquebradas

text: Dosquebradas on kaupunki ja kunta Kolumbian Risaraldan departementissa, linnuntietä noin kilometriä pääkaupunki Bogotásta seen. Vuonna 2005 kunnan väkiluku oli 179 301 asukasta ja väestöennuste arvioi vuoden 2017 kesäkuun lopun väkiluvuksi 202 789 asukasta.


title: Buga

text: Buga tai täsmällisemmin Guadalajara de Buga on kaupunki ja kunta Kolumbian Valle del Caucan departementissa, linnuntietä noin 260 kilometriä pääkaupunki Bogotásta länsilounaaseen. Vuonna 2005 kunnan väkiluku oli 116 893 asukasta ja väestöennuste arvioi vuoden 2017 kesäkuun lopun väkiluvuksi 114 807 asukasta.


title: Streicher (laskettelurinne)

text: Streicher on laskettelurinne Planain talviurheilukeskuksessa Schladmingissa Itävallassa.


title: Streicher (laskettelurinne)

text: Streicher -rinteellä naiset kilpailivat vuoden 2013 syöksylaskun, supersuurpujottelun ja pujottelun maailmanmestaruuksista. Lisäksi siinä on järjestetty alppihiihdon maailmancupin naisten osakilpailuja.


title: Streicher (laskettelurinne)

text: Streicher alkaa Planai gondolihissin yläasemalta 1 825 metriä merenpinnan yläpuolelta.


title: Streicher (laskettelurinne)

text: Streicher kulkee koko matkan Planai -rinteen vieressä, kiertäen Planain loppujyrkänteen. Streicher kääntyy lopussa viistorinteeseen, jonka lopussa on lähes tasainen osuus.


title: Streicher (laskettelurinne)

text: Streicher loppuu 740 metriä merenpinnan yläpuolella Planet Planain viereen.


title: Kauniin kääntöpiiri

text: Kauniin kääntöpiiri on Happoradion seitsemäs studioalbumi, joka julkaistiin 13. tammikuuta 2017. Albumilla on 10 kappaletta. Kyseessä on yhtyeen ensimmäinen albumi, jossa on mukana viisi jäsentä, kosketinsoittaja Klaus Suomisen liityttyä yhtyeen riveihin.


title: Kauniin kääntöpiiri

text: Albumi nousi Suomen virallisen albumilistan kärkeen viikolla 3/2017. Ennen koko albumin julkaisua siltä julkaistiin kolme singleä, Valopallo, Älä puhu huomisesta ja Sinun vaikka hajoat, joista viimeisin nousi viikon päästä julkaisustaan Spotifyn Viral-listan ykköseksi.


title: Chapalmalania

text: Chapalmalania (nimen merkitys: ”pensaikkoviiltäjä”) on sukupuuttoon kuollut puolikarhujen suku, joka eli Etelä-Amerikan vuoristoseuduilla myöhäiseltä mioseenilta varhaiselle pleistoseenille. Sen fossiilijäänteet koostuvat kalloista, joita on löydetty Argentiinasta ja Kolumbiasta.


title: Chapalmalania

text: "Chapalmalania" oli suuri, arviolta noin 1,5 metriä pitkä ja 25–93 kiloa painava puolikarhu. Sen uskotaan muistuttaneen nykyistä isopandaa, ja olleen täten esimerkki konvergenttisestä evoluutiosta. Eläimen koon vuoksi sitä pidettiin aluksi karhuna, kun sen jäänteitä ensimmäisen kerran löydettiin. "Chapalmalanian" hampaat osoittavat, että se on voinut syödä monenlaista ravintoa. Se oli luultavasti kaikkiruokainen, ja sen ravintoon kuuluivat kasvit, munat, kala, hedelmät, pähkinät, hyönteiset ja haaska.


title: Amaro Pargo

text: Amaro Rodríguez Felipe y Tejera Machado joka tunnetaan paremmin nimellä Amaro Pargo (3. toukokuuta 1678, San Cristóbal de La Laguna, Tenerife – 14. lokakuuta 1747, San Cristóbal de La Laguna) oli espanjalainen laivakaappari ja kauppias.


title: Oo! Raili

text: Oo! Raili on Juice Leskisen ja Harri Rinteen tekemä kappale, joka julkaistiin vuonna 1973 Juice Leskinen & Coitus Intin nimikkodebyytillä.


title: Oo! Raili

text: Harri Rinne asui opiskelijana 1970-luvulla Tampereen Kyttälässä osoitteessa Otavalankatu 8. Hän soitti tuolloin Juice Leskinen & Coitus Int yhtyeessä. Yhtye nauhoitti demonauhojaan Rinteen asunnossa vuosina 1972–1973. Juice myös usein punkkasi asunnossa. Talon talonmiehen vaimo oli Raili, johon yhtyeen pojat olivat ystävystyneet. Railin syntymäpäivänä Leskinen kumppaneineen kutsuivat itsensä kylään, ja syntymäpäivälahjaksi he tekivät Railille kappaleen Oo! Raili.


title: Oo! Raili

text: Kappaleen historia nousi paikallisiin otsikoihin tammikuussa 2017, jolloin selvisi että Otavalankatu 8:ssa oleva talo on saanut purkuluvan, koska sieltä on löytynyt sädesientä. Talo purettiin loppuvuodesta 2018. Rakennus oli Bertel Strömmern suunnittelema, ja se valmistui vuonna 1925.


title: Odysseia (täsmennyssivu)

text: Odysseia voi viitata seuraaviin:


title: Saccorhytus

text: Saccorhytus coronarius on vanhin vahvistettu jälkisuisten yläjaksoon kuulunut eläinlaji, jonka on arvioitu eläneen kambrikauden Fortune-vaiheella, 540 miljoonaa vuotta sitten.


title: Saccorhytus

text: Ensimmäiset eläimen fossiilit löysi britannialaisten, kiinalaisten ja saksalaisten tutkijoiden ryhmä Shaanxin maakunnasta Kiinasta. Löytö julkaistiin tammikuussa 2017.


title: Jäätikköuurteet

text: Jäätikköuurteet ovat mannerjäätikön aikaansaamia uurteita peruskalliossa. Jääkauden jäljiltä kallio on usein suurelta osilta sileä, mutta paikoin kallioon on syntynyt uurteita. Jäätikköuurteita paljastuu vuoristojäätiköiden vetäytyessä joltakin alueelta. Näitä uurteita on paljastunut myös jääkausien jälkeen mannerjäätikön sulamisen jälkeen. Pienemmät jäätikköuurteet voivat olla suoria, ristikkäisiä tai pirstekaarteen muotoisia. Syvemmät uurteet voivat olla kourumaisia tai sirppimäisen muotoisia.


title: Jäätikköuurteet

text: Jäätikköuurteita on yleensä useita samassa paikassa. Joskus jäätikkö on virrannut ensin toiseen suuntaan ja myöhemmin toiseen suuntaan. Tällöin voi syntyä ristikkäisiä uurteita, jotka ovat eri ikäisiä. Jäätikön alla sijainneen peruskallion tai vuoriston mineraloginen koostumus vaikuttaa uurteiden muodostumiseen. Esimerkiksi kalkkikivi uurtuu todennäköisesti enemmän kuin kvartsia sisältävä kallio tai vuoristo.


title: Ruumiinkieli

text: Ruumiinkieli tai kehonkieli on nonverbaalisen viestinnän muoto, jossa ihminen tai eläin paljastaa omia asenteitaan, tunteitaan tai suhtautumistaan toisiin oman kehonsa kautta ilman sanoja. Tämä voi tapahtua esimerkiksi ottamalla tietty asento tai ilme tai tekemällä jokin ele, tai esimerkiksi pitämällä käsiä tai jalkoja tietyllä tavalla. Ruumiinkieleen ei lueta puhumisen apuna tehtyjä eleitä tai viittomakieltä, joiden tarkoitus on välittää merkityksiä vastaanottajalle.


title: Ruumiinkieli

text: Ruumiinkieli on usein tiedostamatonta. Ihmisten välisestä viestinnästä suurimman osan sanotaan olevan nonverbaalista. Jos puhujan ruumiinkieli on ristiriidassa puhutun viestin kanssa, kuulija saattaakin torjua puhutun viestin.


title: Ruumiinkieli

text: Ruumiinkieltä tarkastelemalla pyritään usein etsimään merkkejä valehtelusta. Psykologit pyrkivät lukemaan potilaansa ruumiinkieltä pystyäkseen ymmärtämään tätä paremmin keskustelun aikana. Työhaastattelijat kiinnittävät usein huomiota työnhakijan ruumiinkieleen.


title: Ruumiinkieli

text: Myös eläinten kuten koirien tunnetila näkyy niiden ruumiinkielestä monella tavalla. Koirat pystyvät myös lukemaan ihmisen ruumiinkieltä.


title: Ruumiinkieli

text: Yleisiä ihmisen ruumiinkielen piirteitä, joita on pyritty tulkitsemaan, ovat esimerkiksi hymy ja muut kasvonilmeet, nauru, itku, pupillien laajeneminen, katsekontakti tai sen puute, katseen tai asennon suunta, silmien räpyttelyn tiheys, pään asento, käsien, käsivarsien ja jalkojen asento, kättelemisen tapa tai etäisyys toisiin.


title: Esko Niinikorpi

text: Esko Niinikorpi (s. 15. maaliskuuta 1959) on suomalainen tuotesuunnittelija ja kuvataiteilija. Hän on työskennellyt Kaani-tuotemerkin pääsuunnittelijana vuodesta 1991 alkaen.


title: Esko Niinikorpi

text: Kaanin tunnetuimpia tuotteita ovat esimerkiksi Jazz-tuoteperhe, Daydream-säkkituoli, Mobile-tuoteperhe ja Sointu-tuoli. Uusimpiin tuotteisiin kuuluu PoP-lepotuoli.


title: Esko Niinikorpi

text: Niinikorpi on työskennellyt aktiivisesti kuvataiteen parissa.


title: Esko Niinikorpi

text: Niinikorpi on jäsen Teollisuustaiteen Liitto Ornamo ry:ssä, Valokuvakeskus Peri ry:ssä, Runoyhdistys Nihil Interit ry:ssä.


title: Lapsikuolleisuus

text: Lapsikuolleisuus kertoo lasten todennäköisyyden kuolla alle viiden vuoden iässä. Vertailtaessa eri alueita tai valtioita keskenään, lapsikuolleisuus ilmaistaan yleenä lukuarvona 1 000 elävänä syntynyttä lasta kohden. Imeväiskuolleisuus on osa lapsikuolleisuutta, ja tarkoittaa lapsien todennäköisyyttä menehtyä alle vuoden iässä.


title: Lapsikuolleisuus

text: Vuosina 1990–2015 maailmanlaajuinen alle 5-vuotiaiden lasten kuolleisuus putosi tasolta 91 kuolemaa tasolle 43 kuolemaa tuhatta elävänä syntynyttä lasta kohden (2016: 40,8). Silti yhteensä 5,9 miljoonaa alle viisivuotista lasta kuoli yhä vuonna 2015. Keskeisimpiä alle 5-vuotiaiden lasten kuolinsyitä ovat maailmanlaajuisesti ennenaikaiseen syntymään liittyvät komplikaatiot, keuhkokuume, synnytykseen liittyvä hapenpuute (asfyksia), ripuli ja malaria. Noin 45 prosenttia kaikista lapsikuolemista liittyy aliravitsemukseen. Yli puolet lapsikuolemista johtui olosuhteista, jotka voitaisiin korjata yksinkertaisilla, verraten edullisilla ratkaisuilla. Esimerkiksi noin 70 prosenttia malariaan kuolleista ihmisestä (yhteensä noin 429 000 vuonna 2015) arvioitiin olevan Saharan eteläpuolisessa Afrikassa alle 5-vuotiaita lapsia. Vaikka tehokkaiksi suojiksi havaittujen, pitkäkestoisilla hyönteismyrkyllä käsiteltyjen hyttysverkkojen kattavuus oli lisääntynyt merkittävästi 2010-luvulla, vasta 53 prosentilla riskialueiden väestöstä Saharan eteläpuolisessa Afrikassa oli hyttysverkot käytössään uniensa turvana (2015).


title: Lapsikuolleisuus

text: Lapsikuolleisuus on keskeinen osatekijä maailman valtioiden kehitystasoa vertailevassa inhimillisen kehityksen indeksissä (HDI). Osana kestävän kehityksen tavoitteita lapsikuolleisuutta pyritään vähentämään merkittävästi panostamalla esimerkiksi aliravitsemuksen vähentämiseen ja rokotusten, puhtaan veden ja sanitaation saatavuuden lisäämiseen vuoteen 2030 mennessä.


title: Lapsikuolleisuus

text: Pienin todennäköisyys lapsikuolleisuuteen (0,2 %) oli vuonna 2015 Luxemburgissa, Islannissa ja Suomessa. Erittäin alhainen lapsikuolleisuus (0,3 %) oli myös useissa muissa Euroopan maissa ja aasialaisista maista Japanissa, Singaporessa ja Etelä-Koreassa.


title: Lapsikuolleisuus

text: Maailman korkeimmat lapsikuolleisuudet arvot löytyivät vuonna 2015 Saharan eteläpuoleisen Afrikan maista. Angolassa jopa 15,7 prosenttia lapsista menehtyi ennen 5-vuotispäiväänsä.


title: Andrew Breitbart

text: Andrew James Breitbart (1. helmikuuta 1969 – 1. maaliskuuta 2012) oli yhdysvaltalainen konservatiivinen kustantaja, kommentaattori The Washington Timesilla, kirjailija, televisio- ja radiopersoona erinäisissä uutisohjelmissa sekä toimittaja Drudge Report -verkkosivulla. Hän toimi tutkijana Arianna Huffingtonille ja auttoi luomaan The Huffington Postin varhaisen version, koska hän oli Huffingtonin läheinen ystävä.


title: Andrew Breitbart

text: Breitbart omisti Breitbart.comin, uutis- ja mielipideverkkosivuston. Hänellä oli keskeinen rooli Anthony Weinerin seksiviestiskandaalissa, Shirley Sherrodin erottamisessa ja kiistanalaisissa salakuvatuissa "ACORN 2009" -videoissa. Kommentaattorien kuten Nick Gillespien ja Conor Friedersdorfin mielestä Breitbart auttoi muuttamaan sitä, miten ihmiset kirjoittivat politiikasta.


title: Ulises Heureaux

text: Ulises Hilarión Heureaux Leibert oli Dominikaanisen tasavallan presidentti, joka johti maataan diktaattorin tavoin. Huono taloustilanne ja opposition ahdistelu johtivat kansansuosion laskuun ja lopulta Heureaux'n salamurhaan vuonna 1899.


title: Ulises Heureaux

text: Heureaux syntyi Puerto Platassa Dominikaanisen tasavallan Cibaon alueella vuonna 1845. Heureaux'n isä oli haitilainen, ja hänen äitinsä oli syntynyt Saint Thomasin saarella. Myöhemmin hänen musta ihonsa erotti hänet useimmista muista vallan tavoittelijoista. 1860-luvulla hän osallistui espanjalaisvallan syösseeseen vallankumoukseen ja oli yksi tärkeimmistä Gregorio Luperónin alaisista sotilaskomentajista. Maan itsenäistyttyä Heureaux toimi useissa korkeissa hallinnollisissa viroissa, ja vuonna 1882 hänestä tuli maan presidentti. Hänen virkakautensa päättyessä vuonna 1884 Heureaux väistyi, mutta jatkoi asioiden ohjaamista kulisseista käsin. Heureaux nousi jälleen presidentiksi vuonna 1888 ja Luperón, joka oli ollut hänen kilpailijansa vaaleissa, lähti maanpakoon Puerto Ricolle.


title: Ulises Heureaux

text: Seuraavien 12 vuoden ajan Heureaux johti maata diktaattorin elkein. Maan perustuslakia muutettiin tukemaan hänen hallintoaan, ja poliittiset vastustajat hiljennettiin. Hänen hallintokaudellaan maan pääasiallinen vientituote muutettiin tupakasta sokeriin, ja huonot taloudelliset päätökset johtivat Yhdysvaltojen kasvavaan vaikutusvaltaan maassa. Maa velkaantui. ja monet maan kansallisista varoista päätyivät amerikkalaisten käsiin. Huono taloustilanne ja tyrannimaiset otteet johtivat myös opposition kasvuun. Heureaux salamurhattiin 26. heinäkuuta 1899 Ramón Cáceres Vásquezin johtamassa salaliitossa.


title: Martin Bodák

text: Martin Bodák (s. 28. marraskuuta 1998 Spišská Nová Ves, Slovakia) on slovakialainen jääkiekkopuolustaja, joka pelaa WHL-joukkue Kootenay Icessa. Hän laukoo oikealta.


title: Martin Bodák

text: Bodák on HK Spišská Nová Vesin kasvatti. Hän oli kaudella 2013–2014 seuran B-nuorten tehokkain puolustaja tehoilla 4+19=23. Seuraavalla kaudella 2014–2015 Bodák debytoi miesten peleissä pelattuaan Slovakian maajoukkueen kehitysjoukkue HK Orange 18:n paidassa 36 runkosarjaottelua tehopistein 4+5=9 maan toiseksi korkeimmalla sarjatasolla 1. hokejová liga SR:ssä. Loppukautensa hän vietti kuitenkin kasvattajaseuransa HK Spišská Nová Vesin A-nuorissa.


title: Martin Bodák

text: Kaudeksi 2015–2016 Bodák siirtyi Suomeen ja Tapparan A-nuorten SM-liigajoukkueeseen. Hän kuitenkin vahvisti pudotuspeleissä myös seuran B-nuoria. Kaudeksi 2016–2017 Bodák nimettiin Tapparan A-nuorten varakapteeniksi. Hän oli joukkueen tehokkain puolustaja tehoilla 7+15=22. Seuran SM-liigajoukkue oli nimennyt Bodákin Mestarien liigan miehistöönsä, mutta hän ei kuitenkaan saanut siellä tililleen otteluakaan. Bodák teki Tapparassa kuitenkin SM-liigadebyyttinsä 31. tammikuuta 2017 vieraissa Rauman Lukkoa vastaan. Hänet merkittiin joukkueen seitsemänneksi puolustajaksi. Bodák sai ottelussa jääaikaa 9.31 minuuttia. Hän pelasi kauden aikana SM-liigassa neljä runkosarjaottelua ilman tehopisteitä. Bodák pelasi kauden aikana miesten pelejä myös seitsemän ottelua lainalla Mestis-joukkue Lempäälän Kisassa.


title: Martin Bodák

text: WHL-joukkue Kootenay Ice varasi Bodákin 63. pelaajana . Hän siirtyi joukkueeseen kaudeksi 2017–2018.


title: Martin Bodák

text: Bodák pelasi alle 20-vuotiaiden MM-kilpailuissa vuosina 2017 ja 2018, joista jälkimmäisessä turnauksessa hän toimi Slovakian kapteenina. Hän jakoi kolmella osumallaan joukkueen sisäisen maalipörssin voiton Samuel Bučekin kanssa sekä koko turnauksen puolustajien maalipörssin voiton Kanadan Cale Makarin kanssa. Valmennus valitsi Bodákin Slovakian turnauksen yhdeksi kolmesta parhaasta pelaajasta. Hänet valittiin myös sekä Kanadaa vastaan pelatun alkulohkon ottelun että Ruotsia vastaan pelatun puolivälieräottelun päätteeksi joukkueensa ottelun parhaaksi pelaajaksi.


title: Martin Bodák

text: Bodák pelasi myös alle 18-vuotiaiden MM-kilpailuissa vuosina 2015 ja 2016, joista jälkimmäisessä turnauksessa hän toimi Slovakian varakapteenina. Turnauksen päätteeksi valmennus valitsi Bodákin joukkueensa turnauksen yhdeksi kolmesta parhaasta pelaajasta.


title: Martin Bodák

text: Bodák pelasi myös alle 18-vuotiaiden Ivan Hlinkan muistoturnauksessa vuonna 2015, jolloin hän oli Slovakian paras pistemies ja syöttäjä viidellä syöttöpisteellään. Bodák pelasi myös World U-17 Hockey Challengessa syksyllä 2014 sekä edusti Slovakian alle 17-vuotiaiden maajoukkuetta myös Euroopan nuorten olympiafestivaaleilla vuonna 2015.


title: Martin Bodák

text: Slovakian A-maajoukkueessa Bodák on pelannut kaksi ottelua ilman tehopisteitä.


title: Corralejo

text: Corralejo on pikkukaupunki ja kalastajakylä Fuerteventuran saaren pohjoiskärjessä. Hallinnollisesti Corralejo kuuluu La Olivan kuntaan. Asukkaita Corralejossa on noin 16 000. Kaupunki jakautuu vanhaankaupunkiin ja hotellialueeseen.


title: Corralejo

text: Corralejo on suosittu rantalomakohde. Kaupungin edustalla on hiekkarantaa. Neljän kilometrin päässä kaupungista alkaa valtava dyynialue (2600 hehtaaria), joka kuuluu Corralejon luonnonpuistoon (Parque natural de Corralejo). Corralejossa on myös erinomaiset mahdollisuudet harrastaa etenkin vesiurheilulajeja. Ravintolatarjonta on monipuolinen, mutta yöelämä ei ole erityisen vilkasta varsinkaan arkisin.


title: Corralejo

text: Corralejosta on matkaa saaren pääkaupunkiin Puerto del Rosarioon noin 30 kilometriä ja lentokentälle noin 40 kilometriä. Corralejossa on myös satama, josta on lauttayhteys Lanzarotelle ja Isla de Lobosille.


title: Charlotte Thitz

text: Anna Charlotte Thitz (11. joulukuuta 1799 Loviisa – 22. maaliskuuta 1889 Helsinki) oli suomalainen tyttökoulun omistaja ja opettaja. Hän piti yksityistä tyttökoulua nuoruudessaan lyhyen aikaa Loviisassa, vuosina 1826–1841 Vaasassa ja vuosien 1857 ja 1870 välisenä aikana Heinolassa. Lisäksi hän toimi pianonsoiton yksityisopettajana ja säätyläisperheiden lasten kotiopettajana. Hänen isänsä oli tunnettu miniatyyrimaalari Anders Gustaf Thitz, jonka sukujuuret olivat Saksassa.


title: Romanian kommunistinen puolue

text: Romanian kommunistinen puolue (, lyh. PCR) oli Romaniassa toiminut kommunistinen puolue. Se hallitsi maata vuodet 1947–1989.


title: Romanian kommunistinen puolue

text: Toisessa maailmansodassa Romania soti Saksan puolella, mutta vaihtoi puolta neuvostojoukkojen lähestyessä maata. Vuonna 1945 Romaniaan asetettiin Neuvostoliiton tukema hallitus. Kommunistinen puolue ja sen liittolaiset voittivat vuoden 1946 parlamenttivaalit, minkä jälkeen maa alkoi siirtyä pois monipuoluejärjestelmästä.


title: Romanian kommunistinen puolue

text: Vuonna 1947 Romaniasta muodostettiin Romanian sosialistinen kansantasavalta. Seuraavina vuosina kommunistista puoluetta puhdistettiin toisinajattelijoista. Vuonna 1952 puoluejohtaja Gheorghe Gheorghiu-Dej nousi pääministeriksi.


title: Romanian kommunistinen puolue

text: Gheorghiu-Dej'n kuoltua vuonna 1965 Nicolae Ceaușescu nousi puolueen pääsihteeriksi. Johtajakautensa alkuvuosina hän oli suosittu johtaja sekä Romaniassa että länsimaissa, sillä hän vastusti Neuvostoliiton ylivaltaa. Ceaușescu muun muassa tuomitsi Tšekkoslovakian miehityksen vuonna 1968. Vuonna 1972 hänet valittiin maan presidentiksi. Ajan myötä Ceaușescun politiikka muuttui yhä itsevaltaisemmaksi. Hän rakensi ympärilleen henkilökultin ja nimitti kymmeniä sukulaisiaan korkeisiin virkoihin. Salainen poliisi Securitate ja tiukka mediasensuuri olivat osa Ceaușescun sortohallintoa.


title: Romanian kommunistinen puolue

text: Romanian kommunistinen hallinto kaatui vuoden 1989 vallankumouksessa, joka oli muihin Itä-Euroopan maihin verrattuna poikkeuksellisen verinen. Toisin kuin monet muut entiset kommunistivaltiot Euroopassa, Romania ei estänyt lailla entisten kommunistien osallistumista uuteen hallintoon.


title: Romanian kommunistinen puolue

text: Arvioiden mukaan jopa kaksi miljoonaa ihmistä tapettiin, vangittiin, karkotettiin tai uudelleensijoitettiin kommunistihallinnon alaisuudessa vuosina 1945–1989. Ensimmäinen tuomio rikoksista ihmisyyttä vastaan annettiin kuitenkin vasta vuonna 2016.


title: La Borinqueña

text: La Borinqueña on Puerto Ricon kansallislaulu. Kappaleen sävelmä on alkujaan peräisin suositusta kansansävelmästä ja Lola Rodríguez de Tión kirjoittamat kansallismieliset sanoitukset se sai vuonna 1868. Vuonna 1903 sanoitukset vaihdettiin Manuel Fernández Juncosin neutraalimpiin sanoihin ja virallisesti kappaleesta tuli kansallislaulu vuonna 1953.


title: La Borinqueña

text: La Borinqueñan sävelmä on peräisin Francisco Ramírez Ortízin vuonna 1860 pianolle säveltämästä kappaleesta "La Almojábana", jonka hän sävelsi rakastajalleen. Kappaleesta tuli tunnettu kansansävelmä. Vuonna 1867 katalonialainen muusikko Félix Astol-Artés tapasi Ortízin ja muunsi sävelmän habanera tanssiksi lisäten sille romanttiset sanoitukset ja kutsuen kappaletta nimellä "La Bella Trigueña". Vuonna 1868 runoilija Lola Rodríguez de Tió kirjoitti uudet, tällä kertaa kansallismieliset sanoitukset La Bella Trigueñan sävelmälle samana vuonna tapahtuneen Grito de Laresin Espanjan vastaisen kapinan innoittamana. Uuden kappaleen saavuttaessa suosiota espanjalaiset viranomaiset tutkivat kappaleen alkuperää ja kuulusteluissa Ortíz ilmeisesti sanoi Astol-Artésin tehneen alkuperäisen kappaleen, ilmeisesti koska tiesi tämän Espanjan kansalaisuuden tuovan tälle lain suojaa.


title: La Borinqueña

text: Rodríguezin alkuperäisiä sanoituksia pidettiin liian vallankumouksellisina ja vuonna 1903 Manuel Fernández Juncos kirjoitti kappaleelle neutraalimmat sanoitukset ja kappaletta alettiin opettamaan julkisissa kouluissa. Tässä muodossaan kappaleesta tuli Puerto Ricon itsehallintoalueen kansallislaulu vuonna 1952. De Tión sanoituksia käytetään kuitenkin edelleen etenkin itsenäisyysaktiivien piireissä esimerkiksi mielenosoituksissa.


title: Apple Bandai Pippin

text: Apple Bandai Pippin (tyyliteltynä "PiP P!N") on pelikonsoli, jota on tuotettu vuodesta 1996 vuoteen 1997.


title: Apple Bandai Pippin

text: Konsoli perustuu Applen suunnittelemaan Apple Pippin alustaan ja sitä valmisti japanilainen leluvalmistaja Bandai. Applen tavoite oli lisensoida konsolia eri valmistajille. Bandain tavoitteena oli myydä vuosittain puoli miljoonaa laitetta.


title: Apple Bandai Pippin

text: Konsoli oli alitehoinen ja ylihintainen (lähes 600 dollaria). Kilpaileva PlayStation oli tullut markkinoille aikaisemmin ja puolet pienemmällä hinnalla (299 dollaria). Pippinille oli pelejä tarjolla kourallinen, ja puolet niistä oli opetusohjelmia. Nimekkäitä hittipelejä ei ollut ainuttakaan.


title: Apple Bandai Pippin

text: Konsolin tekniikka:


title: Apple Bandai Pippin

text: Konsolin käyttöjärjestelmä perustui Mac OS System 7:ään, PowerPC tuen lisäksi siinä oli Motorola 68000 sarjan suorittimen emulaattori.


title: Apple Bandai Pippin

text: Japanissa konsolille julkaistiin alle 80 peliä ja sovellusohjelmaa.


title: Apple Bandai Pippin

text: Yhdysvalloissa konsolille oli saatavilla 18 peliä ja sovellusohjelmaa.


title: Lauri Kivinen (täsmennyssivu)

text: Lauri Kivinen tarkoittaa muun muassa seuraavia:


title: Death Note: The Musical

text: Death Note: The Musical on musikaali, joka perustuu samanimiseen mangaa ja animeen, Sen on säveltänyt Frank Wildhorn ja sanoittanut Jack Murphy. Ivan Menchell kirjoitti musikaalin.Lähde:


title: Lauri Kivinen (pesäpalloilija)

text: Lauri Kivinen (s. 16. syyskuuta 1990 Nurmes) on suomalainen pesäpalloilija, joka edustaa Superpesiksessä pelaavaa Joensuun Mailaa. Ulkopelissä Kivinen pelaa etukentällä tai kopparina, ja hänen sisäpeliroolinsa on etenijä / vaihtaja.


title: Lauri Kivinen (pesäpalloilija)

text: Kivinen pelasi ensimmäisen Superpesisottelunsa kaudella 2007 Sotkamon Jymyn paidassa. Hänen kasvattajaseuransa on Nurmeksen Sepot.


title: Lauri Kivinen (pesäpalloilija)

text: Kivinen on voittanut kaksi Suomen-mestaruutta (Sotkamon Jymyssä 2009 ja Joensuun Mailassa 2018), kaksi SM-hopeaa (2007, 2008) sekä kuusi SM-pronssia (2010, 2013–2017).


title: Jarno Laur

text: Jarno Laur (s. 13. syyskuuta 1975 Tartto, Viro) on virolainen poliitikko. Hän on Viron Sosiaalidemokraattisen puolueen jäsen ja Tarton apulaiskaupunginjohtaja. Vuosina 2009–2013 hän oli Väätsan kunnanjohtaja.


title: Jarno Laur

text: Laur tuli vuosiksi 2004–2007 Riigikogun jäseneksi Tõnu Kõivun varajäsenenä. Riigikogussa hän kuului perustulakivaliokuntaan ja Estonian uppoamisen tutkimuskomiteaan..


title: Jarno Laur

text: Laur valmistui 1993 Tartu Mart Reiniku Gümnaasiumista ja 2008 Tarton yliopiston Narvan collegen kunnallishallinnon osasatolta. Hän aloitti syksyllä 2008 maisteriopinnot Tallinnan teknillisessä yliopistossa.Laur oli Tarton kaupunginvaltuuston jäsen vuosina 2003–2005 ja sen jälkeen vuodesta 2007. Laur on naimisissa ja hänellä on neljä lasta.


title: Saunasaari (Tampere)

text: Saunasaari on Tampereella Pyhäjärvessä sijaitseva saari. Saarella ei ole asutusta.


title: Särämäki

text: Särämäki on mäki Kiikalassa Salossa Varsinais-Suomessa.


title: Särämäki

text: Mäki on osa Hyyppärän harjualueen Natura 2000 -suojelualuetta. Se muodostuu pitkästä, jyrkkärinteisestä lounas–koillinen -suunrtaisesta kalliojaksosta. Kasvillisuus mäellä on monipuolista ja osaksi harvinaista, sen alueella esiintyvät ainakin vuorimunkki ja karvakiviyrtti. Jyrkänteiden alla on kuivaa lehtoa ja kaakon puolella metsälehmusta kasvava jyrkänteenaluslehto, jonka lajeihin kuuluvat lehtokuusama ja mustakonnanmarja.


title: Särämäki

text: Mäen eteläpuolelle jäävät Kiskonjoen–Perniönjoen vesistöön kuuluvat Ruukinjärvi, Säräjärvi, Sakarjärvi ja joukko muita pikkujärviä, mäen pohjoispuolelle samaan vesistöön kuuluvat Kolmperänen, Tervakas ja Suolammi.


title: Särämäki

text: Mäen huippu on 164 metriä meren pinnan yläpuolella ja se on Varsinais-Suomen maakunnan korkein kohta. Mäen lakiosa on supra-akvaattinen eli vedenkoskematon, mikä tarkoittaa että jääkauden jälkeen mäen huippu ei ole ollut veden peittämä, vaan on jään alta paljastuttuaan ollut jatkuvasti kuivaa maata.


title: Särämäki

text: Mäki sijaitsee pääosin Kiikalan Johannislundin kylässä ja ulottuu myös viereisen Lasikylän alueelle. Historiallisesti se on kuulunut Kiikalan Hidoisenpyölin (vuodesta 1964 Lasikylä) ja Säräjärven kyliin, jotka molemmat ovat synnyltään keskiaikaisia autiopyölejä. Hidoisenpyölissä, Ruukinjärven rannalla Särämäestä etelään toimi vuosina 1813–1960 Johannislundin lasitehdas ja myös viereinen Säräjärven yksinäistalo mäen eteläpuolella oli 1800-luvulta alkaen tehtaan kanssa yhdysviljelyksessä. Johannislund muodostettiin kyläksi Hidoisenpyölin ja Säräjärven kylissä sijainneesta entisen lasitehtaan tehdasalueesta vuonna 1963.


title: Orsinoli

text: Orsinoli eli 3,5-dihydroksitolueeni (CHO) on fenolijohdannaisiin kuuluva aromaattinen orgaaninen yhdiste. Yhdistettä voidaan käyttää analyyttisessä kemiassa reagenssina muun muassa sokerien tunnistamiseen.


title: Orsinoli

text: Orsinoli on huoneenlämpötilassa väritöntä kiteistä ainetta, jonka väri muuttuu hitaasti ilman hapen vaikutuksesta punertavaksi. Yhdiste liukenee hyvin veteen ja moniin orgaanisiin liuottimiin kuten etanoliin ja dietyylieetteriin ja hieman heikommin bentseeniin ja kloroformiin. Kidevedettömän yhdisteen lisäksi tunnetaan myös kidevedellinen orsinolin monohydraatti.


title: Orsinoli

text: Orsinolia esiintyy useissa jäkälissä ja se on yhtenä komponenttina aiheuttamassa jäkälille tunnusomaista hajua. Orsinolia esiintyy myös useissa ruusuissa, joissa on o-metyylitransferaasientsyymiä. Tämä entsyymi metyloi orsinolin sen monometyylieetteriksi, joka on yksi ruusun tuoksun komponenteista.


title: Orsinoli

text: Orsinoli kondensoituu polysakkarideista ja monosakkarideista kuumennettaessa muodostuvien furfuraalijohdannaisten kanssa vihreäksi yhdisteeksi. Ainetta käytetään muun muassa heksoosien ja pentoosien pitoisuuden määrittämiseen spektrofotometrisesti. Orsinolia käytetään myös ligniinin läsnäolon osoittavana kemikaalina.


title: Talvisodan täydennyslentotoiminta

text: Talvisodan täydennyslentotoiminta oli Suomen ilmavoimien reservistä palaavalle lentohenkilöstölle antamaa jatkokoulutusta, jonka tavoitteena oli tuoda henkilöstö rintamavalmiuteen. Toiminta perustui talvisodassa kolmeen täydennyslentorykmenttiin ja yhteen -laivueeseen, joita seuranneet sotilasyksiköt jatkoivat koulutustoimintaa aina välirauhan ajalle saakka.


title: Talvisodan täydennyslentotoiminta

text: Liikekannallepanon varalle tehtyihin suunnitelmiin kuului vuodesta 1935 lähtien ainakin kahden koulutuslaivueen perustaminen jokaiselle ilmavoimien lentoasemalle. Mahdollisen sotatilan päättyessä laivueet olisi myös laukkautettu. Ilmavoimat siiryi vuoden 1938 alusta kiinteistä lentoasemista liikkuvaan rykmenttijakoon. Liikekannallepanon koulutuslaivuesuunnitelma pysyi kuitenkin hyvin samanlaisena, lentoasemien sijasta kaikkiin rykementteihin perustettaisiin kaksi koulutuslaivuetta, joiden tehtävänä olisi reservistä tulevien lentäjien tietojen ja taitojen saattaminen rintamalaivueiden vaatimusten tasolle.


title: Talvisodan täydennyslentotoiminta

text: Talvisodan liikekannallepanon, eli ylimääräisten harjoitusten (YH), yhteydessä 9. lokakuuta 1939 perustettiin kaikkiin kolmeen lentorykementtiin täydennyslentorykementit, joille annettiin lentorykmenttien mukaan numerot Täydennyslentorykementti 1, 2 ja 4. Lentorykmenteistä irrallisena toimineeseen erilliseen lentolaivueeseen perustettiin myös koulutuslaivue.


title: Talvisodan täydennyslentotoiminta

text: Täydennyslentorykmentti 1 (T-LentoR 1) sijoitettiin Karvialle, ja sen komentajaksi määrättiin everstiluutnantti Lars Schalin ja koulutuslaivueen komentajaksi kapteeni Urho Toivonen. Rykmentin varustus koostui viidestä VL Sääskestä, kolmesta Aero A-32:sta, kahdesta VL Kotkasta, sekä yhdestä Fokker C.X:stä ja VL Tuiskusta. Rykmentin komentaja vaihtui 17. tammikuuta 1940, kun virkaan astui majuri Arvo Nisonen. Nisosesta tuli samalla koulutuslaivueen komentaja. Rykmentti sai helmikuussa 1940 käyttöönsä kaksi Fokker C.V:ttä ja talvisodan loppuun mennessä vielä viisi lisää.


title: Talvisodan täydennyslentotoiminta

text: T-LentoR 1 supistettiin laivueeksi ilmapuolustuksen esikunnan käskyllä 11. toukokuuta 1940, ja se sai samalla nimen Täydennyslentolaivue 17 (T-LLv 17). Laivueen komentajana jatkoi T-LentoR 1:tä komentanut majuri Nisonen 26. toukokuuta asti, jolloin tehtävän sai kapteeni Armas Viherto. Laivue määrättiin lakkautettavaksi 15. elokuuta 1940 mennessä 20. heinäkuuta annetulla käskyllä. Lakkauttamisen yhteydessä laivueessa palvelleet reserviläiset kotiutettiin ja muu henkilöstö siirtyi lentorykmentti 1:een. Puolet konekannasta palautettiin ilmasotakoululle ja loput muille yksiköille.


title: Talvisodan täydennyslentotoiminta

text: T-LentoR 1 ja sen seuraaja T-LLv 17 koulutti talvisodan aikana 49 ohjaajaa, 12 tähystäjää ja 6 konekivääriampujaa rintamalaivueisiin. Ennen yksikön lakkauttamista jatkokoulutusta sai vielä 57 lentäjää. T-LentoR 1 sai toimintansa aikana jatkokoulutettavaksi 164 oppilasta, joista 40 tosin siirrettiin tammikuussa 1940 toisiin täydennyslentorykmentteihin.


title: Talvisodan täydennyslentotoiminta

text: Täydennyslentorykmentti 2 (T-LentoR 2) sijoitettiin Parolaan, ja sen komentajaksi määrättiin majuri Einar Nuotio. Rykmentin koulutuslaivue sai jo perustamisensa yhteydessä nimen Täydennyslentolaivue 29 (T-LLv 29). Sen komentajaksi määrättiin kapteeni Kaarlo Lejon. Laivueen varustus koostui viidestä Gloster Gamecockista, neljästä VL Tuiskusta, sekä yhdestä VL Kotkasta ja de Havilland Mothista. Kalustoon saatiin myöhemmin lisäyksiä useampaankin otteeseen. Ruotsista saatiin ensin kolme Jaktfalken II:ta ja kaksi Bristol Bulldogia. T-LLv 29 sai käyttöönsä helmikuussa 1940 kuusi Bulldogia lisää lentolaivue 26:lta. Suuren oppilasmäärän vuoksi puolet laivueesta siirtyi Tyrväntöön tammikuun 1940 lopulla.


title: Talvisodan täydennyslentotoiminta

text: Täydennyslentorykmentti 2 lakkautettiin ilmavoimien komentajan käskyllä 29. maaliskuuta 1940. Lakkautetun rykmentin esikunnasta muodostettiin uuden lentorykmentti 3:n esikunta ja T-LentoR 2:n lakkauttamisen yhteydessä myös lakkautetun T-LLv 29:n kalusto ja miehistö siirrettiin uuteen Täydennyslentolaivue 35:een (T-LLv 35). Parolaan sijoitetun laivueen komentajaksi määrättiin kapteeni Eino Carlsson, jonka korvasi 21. huhtikuuta 1940 majuri Otto Holm. Laivue lakkautettiin välirauhan solmimisen jälkeen 15. heinäkuuta 1940 ja sen henkilöstö ja kalusto siirtyivät lentorykmentti 3:n alaiselle lentolaivue 34:lle. Parolassa toimintaa jatkanutta laivuetta komensi 24. heinäkuuta alkaen Olavi Ehrnrooth. Laivue toimi 18. kesäkuuta 1941 saakka, jolloin se alistettiin uudelleenperustetulle täydennyslentolaivue 35:lle.


title: Talvisodan täydennyslentotoiminta

text: T-LentoR 2 ja sen seuraajat T-LLv 29 ja T-LLv 35 saivat koulutettavaksi 281 oppilasta, joista koulutettiin talvisodan aikana rintamalaivueille 132 ohjaajaa. Rintamalaivueille koulutetuista ohjaajista 26 oli ulkomaalaisia. Lisäksi 144 ohjaajan jatkokoulutus vietiin loppuun välirauhan aikana.


title: Talvisodan täydennyslentotoiminta

text: Täydennyslentorykmentti 4 (T-LentoR 4) sijoitettiin Luonetjärven lentokentälle, ja sen komentajaksi määrättiin kapteeni Armas Eskola, joka toimi myös koulutuslaivueen komentajana. Rykmentin varustus koostui kolmesta Avro Ansonista, yhdestä VL Kotkasta ja VL Viimasta. Koulutuslaivueen käyttöön saatiin myös Aero Oy:ltä pakko-otetut de Havilland D.H.89 Dragon Rapide -liikennelentokoneet OH-BLA "Salama" ja OH-BLB "Lappi".


title: Talvisodan täydennyslentotoiminta

text: T-LentoR 4:n komentajana Eskolaa seurasi luutnantti Oiva Vasamies, joka määrättiin virkaan 16. tammikuuta 1940. T-LentoR 4:n koulutuslentolaivueesta tuli 29. maaliskuuta 1940 Täydennyslentolaivue 47 (T-LLv 47). Laivue lakkautettiin neljä kuukautta myöhemmin 20. heinäkuuta, ja sen henkilöstö ja kalusto siirrettiin lentorykmentti 4:n laivueille.


title: Talvisodan täydennyslentotoiminta

text: T-LentoR 4 ja sen seuraaja T-LLv 47 saivat jatkokoulutettavaksi 160 oppilasta, joista koulutettiin talvisodan aikana 17 ohjaajaa, 30 tähystäjää ja 17 konekivääriampujaa. Välirauhan aikana koulutettiin vielä 92 oppilasta lisää.


title: Talvisodan täydennyslentotoiminta

text: Täydennyslentolaivue 39:n (T-LLv 39) komentajaksi määrättiin kapteeni Lennart Collin. Laivue koostui perustamisensa aikaan kahdesta lentueesta, jotka oli sijoitettu Maarianhaminaan ja Turkuun. Maarianhaminaan sijoitettu 1. lentue teki sotalentoja Maarianhaminasta Merivartiolaitokselta saaduilla kahdella Junkers F 13 -lentokoneella. Alkuun Turkuun ja 31. joulukuuta 1939 alkaen Poriin sijoitettu 2. lentue koulutti lentohenkilöstöä kahdella Blackburn Riponilla, kahdella VL Tuiskulla sekä yhdellä de Havilland Mothilla. Laivueen käytössä oli näiden lisäksi ilmavoimille pakko-otetut Cessna C-37, Fairchild 24G De Luxe ja Waco YKS-7 -siviilikoneet.


title: Talvisodan täydennyslentotoiminta

text: Laivueen nimi muutettiin täydennyslentolaivue 9:ksi (T-LLv 9) 29. maaliskuuta 1940. Komentajaksi määrättiin samassa yhteydessä kapteeni Lauri Bremer. Laivue lakkautettiin neljä kuukautta myöhemmin 20. heinäkuuta ja sen lentueet siirrettiin erilliseen lentolaivueeseen. T-LLv 39 ja T-LLv 9 saivat koulutettavakseen 44 oppilasta, joista talvisodan aikana valmistui 15 ohjaajaa ja kahdeksan tähystäjää. Välirauhan aikana jatkokoulutettiin vielä 21 ohjaajaa.


title: Ilpo Martikainen

text: Kyösti Ilpo Paavali Martikainen (22. joulukuuta 1947 Lapinlahti – 30. tammikuuta 2017) oli suomalainen äänentoistotekniikan diplomi-insinööri ja yrittäjä, joka perusti kansainvälisesti arvostetuksi kaiutinvalmistajaksi nousseen iisalmelaisen Genelec Oy:n.


title: Ilpo Martikainen

text: Ilpo Martikainen opiskeli diplomi-insinööriksi Teknillisessä korkeakoulussa. Innokkaana äänentoiston harrastajana hän aloitti ammattikäyttöön tarkoitettujen tarkkailukaiutinten kehittämisen Yleisradiolle omassa makuuhuoneessaan Helsingissä vuonna 1976. Parin vuoden kuluttua Martikainen palasi kotitilalleen Lapinlahdelle ja perusti Geneleciksi nimeämänsä yrityksen. Sen toimintaa johtavat nyt Martikaisen lapset.


title: Geneerinen ohjelmointi

text: Geneerinen ohjelmointi on ohjelmointimenetelmä, jossa algoritmit kirjoitetaan "metatyypeillä" tai varsinainen tietotyyppi määritellään myöhemmin.


title: Geneerinen ohjelmointi

text: Keskeinen käsite on geneerisessä ohjelmoinnissa on "abstraktointi":


title: Geneerinen ohjelmointi

text: Menetelmä mahdollistaa algoritmien ja funktioiden käyttämisen uudelleen kirjoittamatta ohjelmakoodia eri tietotyypeille erikseen.


title: Geneerinen ohjelmointi

text: Esimerkki menetelmän käytöstä on C++ ohjelmointikielen "template"-mallit ja tarkemmin sen standardimallikirjasto.


title: Everywear Games

text: Everywear Games Oy on suomalainen videopeliyhtiö.


title: Everywear Games

text: Yritys on erikoistunut älykelloille tehtäviin peleihin.


title: Everywear Games

text: Yhtiön pelejä ovat:


title: Lasten Eurovision laulukilpailu 2017

text: Lasten Eurovision laulukilpailu 2017 oli järjestyksessään 15. Lasten Eurovision laulukilpailu. Kilpailu järjestettiin 26. marraskuuta 2017 Tbilisissä, Georgiassa Mariam Mamadashvilin voitettua kilpailun vuonna 2016 kappaleella ”Mzeo”. Maa isännöi Lasten Euroviisuja ensimmäistä kertaa. Bulgaria ja Israel vetäytyivät kisoista. Sen sijaan Portugali palasi kisaan yhdeksän vuoden tauon jälkeen.


title: Lasten Eurovision laulukilpailu 2017

text: Kilpailun voitti venäläinen Polina Bogusevitš kappaleellaan "Wings".


title: Lasten Eurovision laulukilpailu 2017

text:
EBU vahvisti 1. helmikuuta 2017, että vuoden 2017 kilpailu tultaisiin järjestämään Georgiassa. Vaikkakin Georgia oli voittanut kilpailun ennätykselliset kolme kertaa, tämä oli ensimmäinen kerta kun maa isännöi kilpailua. 26. helmikuuta ilmoitettiin, että
pääkaupunki Tbilisi tulisi olemaan vuoden 2017 kilpailun isäntäkaupunki. 16. maaliskuuta ilmoitettiin Tbilisin urheilukeskuksen olevan kilpailun tapahtumapaikka. Kuitenkin 9. elokuuta tapahtumapaikka vaihtui 4000 istuinta sisältävään Tbilisin Olympiapalatsiin, jonka katsottiin olevan sopivampi kilpailun järjestämiseen.


title: Lasten Eurovision laulukilpailu 2017

text: Vuoden 2016 kilpailun voittajan lehdistötilaisuudessa Jon Ola Sand ilmoitti, että EBU kutsuu televisioyhtiöitä jättämään hakemuksia järjestääkseen 26. marraskuuta järjestettävän vuoden 2017 kilpailun. GPB ilmoitti 22. marraskuuta 2016, että he olivat aloittaneet keskustelut EBU:n kanssa järjestääkseen vuoden 2017 kisat.


title: Lasten Eurovision laulukilpailu 2017

text: Kilpailun teema "Shine Bright" julkistettiin vuoden 2017 Eurovision laulukilpailun lehdistötilaisuudessa, Kiovassa 12. toukokuuta 2017. Vuoden 2017 kilpailun tunnuskuva on monivärinen, tyylitelty aurinko, joka kuvaa ilmaisun "purkausta". Jon Ola Sand selittää, että teema kuvaa hyvin Lasten Euroviisujen tavoitetta antaa nuoruudelle "hetki loistaa ja mahdollisuutta esitellä laulajien täyttä potentiaalia nuorina artisteina".


title: Lasten Eurovision laulukilpailu 2017

text: 3. lokakuuta 2017 ilmoitettiin, että Helen Kalandadze ja Lizi Japaridze (Georgian edustaja vuoden 2014 Lasten Euroviisuissa) juontaisivat vuoden 2017 Lasten Euroviisut.


title: Lasten Eurovision laulukilpailu 2017

text: Kuusitoista maata osallistui vuoden 2017 kilpailuun.


title: Tampereen MAP-kirkko

text: Tampereen MAP-kirkko on Tampereen Kalevan kaupunginosassa sijaitseva Myöhempien Aikojen Pyhien Jeesuksen Kristuksen kirkolle eli Mormoneille kuuluva kirkkorakennus. Kirkko rakennettiin samalle paikalle kuin vanha, 1960-luvulla rakennettu ja tammikuussa 2008 tuhopoltettu kirkko. Uusi kirkkorakennus valmistui joulun alla 2010 ja vihittiin käyttöön 16.1.2011. Vihkimisen suoritti vyöhykkeenjohtaja Erich Kopische. Uudisrakennuksen kustannukset olivat noin neljä miljoonaa euroa ja ne kuittasi kansainvälinen mormonikirkon keskusrahasto.


title: Taylor Sheridan

text: Taylor Sheridan on yhdysvaltalainen näyttelijä, käsikirjoittaja ja ohjaaja. Hänet tunnetaan parhaiten David Halen roolistaan televisiosarjassa "Sons of Anarchy". Sheridan on käsikirjoittanut elokuvat "Sicario" (2015) ja "Hell or High Water" (2016), josta hän sai parhaan alkuperäisen käsikirjoituksen Oscar-ehdokkuuden. Hän teki debyyttinsä ohjaajana elokuvassa "Wind River" (2017), jonka hän myös käsikirjoitti.


title: Changin lentoaseman metroasema

text: Changi Airport on Singaporen Mass Rapid Transit -metrojärjestelmän asema Changin lentoasemalla Singaporen itäisellä suuralueella. Se avattiin 27. helmikuuta 2001. Se on East West Linen Changin haaran pääteasema.


title: Ylä-Harzin vesihuoltojärjestelmä

text: Ylä-Harzin vesihuoltojärjestelmä (saks. "Oberharzer Wasserregal") on patojen, tekojärvien, ojien ja muiden rakenteiden järjestelmä Saksan Harz-vuoristossa. Suuri osa järjestelmästä rakennettiin 1500-1800-luvuilla ohjaamaan vettä Ylä-Harzin kaivoksia varten. Se on yksi suurimmista ja tärkeimmistä historiallisista kaivostoiminnan vesitalousjärjestelmistä maailmassa. Yhdessä Rammelsbergin kaivosten ja Goslarin kaupungin kanssa se on osa Unescon maailmanperintökohteita.


title: Yrjö Wigren Oy

text: Yrjö Wigren Oy on suomalainen lihanjalostusalan yritys. Vuonna 1917 perustettu Yrjö Wigren Oy on Suomen vanhin yhtäjaksoisesti toiminnassa ollut lihanjalostusyritys. Yrityksen tuotteita ovat muun muassa meetwurstit, maksamakkarat ja nakit.


title: Yrjö Wigren Oy

text: Wigrenin perhe omisti yrityksen 1917–1987 ja Salosen perhe 1987–2011. Nykyisin yrityksen omistaa Interavanti Oyj.


title: Yrjö Wigren Oy

text: Yrjö Wigren perusti Yrjö Wigren Oy:n vuonna 1917, ja vuonna 1922 hän rakensi Wigrenin tehtaan Tampereen keskustaan. Kyseessä on saattanut olla yksi ensimmäisistä höyrykeittoon siirtyneistä tehtaista. Tehdas siirtyi Tampereen keskustasta Nekalaan 1960-luvulla ja vuonna 1989 osoitteeseen Patamäenkatu 2. Wigrenin uudesta tehtaasta tuli Pirkanmaan ensimmäinen EU-hyväksytty lihanjalostuslaitos.


title: Io-tech

text: io-tech on suomalainen tietotekniikkasivusto, jonka ovat perustaneet Sampsa Kurri ja Juha Kokkonen ja jonka sisällöntuotannosta vastaa heidän yhteinen yrityksensä S&J Media Oy.


title: Io-tech

text: Sivusto julkaisee tietotekniikka- ja mobiiliaiheisia uutisia sekä tuotearvosteluja. Sivustolla käsiteltävät aiheet keskittyvät erityisesti PC-komponentteihin, tee-se-itse-henkiseen tekemiseen, ylikellottamiseen ja IT-maailman tapahtumiin sekä ilmiöihin. Erillisessä io-mobiiliosiossa käsitellään älypuhelimia, taulutietokoneita, älykelloja sekä muita mobiilimaailman laitteita ja tapahtumia. Sivuston yhteydessä toimii samanniminen YouTube-kanava, jossa testataan tietotekniikka- ja mobiililaitteita ja käsitellään ajankohtaisia IT-alan asioita. Kanavalla on yli 15 000 tilaajaa ja se on kerännyt yli miljoona katselukertaa.


title: Io-tech

text: Sivusto kiinnittää erityistä huomiota otsikointiin ja pyrkii välttämään tarkoituksellista huomiohakuisuutta eli niin kutsuttua klikkiotsikointia, joka on ollut puheenaihe suomalaisessa mediassa.


title: Io-tech

text: io-techin historia alkoi 5. lokakuuta 2016, jolloin Otavan Uudet Liiketoiminnat Oy ilmoitti uudistavansa omistamansa Muropaketti-sivuston ja päättävänsä yhteistyön sivuston perustajan, Sampsa Kurrin ja hänen sisällöntuotannosta vastanneen yrityksen, io-media Oy:n kanssa vuoden 2016 loppuun mennessä. Kurri ja Kokkonen päättivät jatkaa toimintaa uudella, itsenäisellä sivustolla.


title: Io-tech

text: 16. lokakuuta 2016 lanseerattiin kokeiltavaksi ja kehitettäväksi TechBBS-keskustelufoorumi. Ensimmäisen vuorokauden aikana foorumille rekisteröityi 2 000 jäsentä ja viikossa jäseniä oli yli 4 500. Pian foorumin ympärille muodostettiin io-tech.fi-tietotekniikkasivusto, joka kuitenkin näkyi aluksi vain foorumin rekisteröityneille jäsenille. Virallisesti sivusto avattiin 1. tammikuuta 2017. Se rikkoi 10 000 rekisteröityneen jäsenen rajan 27. tammikuuta 2017. Lokakuuhun 2017 mennessä jäseniä oli rekisteröitynyt yli 17 000.


title: Io-tech

text: Alexan ylläpitämän tilaston mukaan io-tech.fi oli ensimmäisenä toimintakuukautenaan tammikuussa 2017 Suomen 300 suosituimman sivuston joukossa. Puolessa vuodessa io-tech.fi nousi 100 suosituimman sivuston joukkoon, ja elokuun 2017 lopussa 50 suosituimman sivuston joukkoon. Lokakuussa 2017 sivusto keräsi yli 200 000 yksilöityä kävijää ja noin 1 000 000 vierailua. Sivulatauksia kertyi yli 7 miljoonaa.


title: Io-tech

text: Maaliskuussa 2018 sivusto alkoi julkaisemaan viikottaista tekniikkakatsausta, suorana lähetettävää videopodcastia, jossa käydään toimituksen kesken läpi ajankohtaiset IT- ja mobiilialan uutiset ja uutuustuotteet kuluneen viikon ajalta, sekä mitä aloilta ja sivustolta on mahdollisesti odotettavissa lähitulevaisuudessa. Normaalisti perjantai-iltapäivisin esitettävät lähetykset on katsottavissa suorana ja jälkikäteen io-techin Twitch- ja YouTube-kanavilla; Twitchissä tosin VOD-muodossa vain 14 päivän ajan.


title: Io-tech

text: TechBBS on io-tech-sivuston yhteydessä toimiva keskustelufoorumi, joka kerää päivittäin tuhansia uusia viestejä. Keskustelua voi käydä useiden eri aihealueiden alla. Suosituimmat alueet ovat perinteisesti olleet ”yleinen keskustelu” sekä ylikellotusaiheiset keskusteluketjut.


title: Io-tech

text: Monet TechBBS:n jäsenet osallistuvat vuosittain sen nimissä Pelastusarmeijan Joulupata-keräyksen nettipataan. Vuonna 2016 TechBBS:n nimissä tehdyt lahjoitukset olivat yritysten ja yhteisöjen Joulupata-keräyksen nettipadoista suurimmat.


title: Io-tech

text: Foorumin aktiivisten jäsenten ansiosta io-tech uutisoi ensimmäisenä suomalaisena mediana HMD Globalin toimitusvaikeuksista Nokian uusien Android-puhelimien suhteen vuonna 2017.


title: Minyalaiset

text: Minyalaiset olivat helladisella kaudella eli Kreikan pronssikaudella Boiotian ja Thessalian alueella Kreikassa elänyt kansa. Se on saanut nimensä kreikkalaisessa mytologiassa esiintyvän alueen kuningas Minyaan mukaan.


title: Minyalaiset

text: Minyalainen kulttuuri kukoisti alueella keskisellä ja myöhäisellä helladisella kaudella noin 2000–1550 eaa., alkuvaiheessaan ennen mykeneläistä kulttuuria ja loppuvaiheessaan samaan aikaan sen kanssa yhtenä mykeneläisistä kuningaskunnista. Kulttuuri tunnetaan minyalaisesta keramiikasta, joka oli pronssikautisen Manner-Kreikan ensimmäistä dreijalla tehtyä keramiikkaa. Keramiikka oli pääosin harmaata ja myöhemmässä vaiheessaan myös keltaista.


title: Minyalaiset

text: Kulttuurin keskuspaikka oli Boiotian Orkhomenos. 1300-luvulla eaa. minyalaiset kuivattivat Boiotian Kopaisjärven viljelymaaksi. Kuivatushanke oli Euroopan varhaisin ja jopa nykyaikaan nähden suurikokoinen hanke. Syntyneen tasangon laidalle minyalaiset rakensivat Glan linnoituksen ilmeisesti yhdessä Theban kanssa.


title: Minyalaiset

text: Kreikkalaisessa mytologiassa minyalaiset liittyvät kertomukseen argonauteista.


title: Protogeometrinen kausi

text: Protogeometrinen kausi ("esigeometrinen kausi") on muinaisen Kreikan niin kutsuttuihin ”pimeisiin vuosisatoihin” luettavissa oleva aikakausi, joka käsittää noin vuodet 1050–900 eaa. Kausi seurasi submykeneläistä kautta, ja sitä seurasi varsinainen geometrinen kausi noin 900 eaa. alkaen.


title: Protogeometrinen kausi

text: Protogeometrinen kausi tunnetaan muiden pimeiden vuosisatojen tavoin vain arkeologian kautta. Käsitettä käytetään erityisesti puhuttaessa aikakauden keramiikasta.


title: Protogeometrinen kausi

text: Protogeometrista keramiikkaa tuotettiin erityisesti Ateenassa ja muualla Attikassa sekä Euboialla, jotka olivat selvinneet vähemmin vaurioin mykeneläisen kulttuurin romahduksesta ja doorilaisvaellusten ajasta. Protogeometrinen keramiikka sai vaikutteita itämaisesta keramiikasta, erityisesti Pohjois-Syyrian taiteesta sekä kreetalaisen keramiikan viimeisestä vaiheesta.


title: Protogeometrinen kausi

text: Protogeometrinen kausi ja sitä välittömästi edeltäneet ja seuranneet ajat voidaan jakaa kausiin seuraavasti. Ajoitukset ovat summittaisia ja pyöristettyjä. Kirjainlyhenteitä käytetään englanninkielisessä ja tieteellisessä kirjallisuudessa.


title: Lepanto

text: Lepanto voi viitata johonkin seuraavista:


title: Eila Alahuhta

text: Eila Marjatta Alahuhta (o.s. Petäjä) (23. syyskuuta 1926 Mikkeli – 25. huhtikuuta 2017 Kauniainen) oli kasvatustieteilijä ja logopedi. Hän toimi Oulun Yliopiston logopedian professorina vuodesta 1984 lähtien. Hänen tutkimusalaansa olivat kielelliset häiriöt ja niiden ennaltaehkäisy sekä niiden yhteys lasten ja nuorten oppimisvaikeuksiin.


title: Eila Alahuhta

text: Eila Alahuhdan veli oli arkkitehti Keijo Petäjä.


title: Hukutaan paskaan

text: Hukutaan paskaan on punkyhtye Huoran esikoisalbumi, joka julkaistiin 24. maaliskuuta 2017 levymerkillä Stupido Records. Albumilta julkaistiin single ”Sori siitä”, joka ilmestyi 18. marraskuuta 2016. Kappaleesta kuvattiin myös musiikkivideo.


title: Hukutaan paskaan

text: Laulaja Anni Lötjönen on kommentoinut albumin valmistumista seuraavasti:


title: Hukutaan paskaan

text: Albumi debytoi Suomen virallisen listan sijalla 8.


title: Osoiteavaruus

text: Osoiteavaruus (myös "muistiavaruus") tietotekniikassa tarkoittaa yksilöllisten osoitteiden määrän laajuutta.


title: Osoiteavaruus

text: Laajuuden ilmoittamisessa normaalisti kerrotaan montako bittiä osoitteeseen ilmaisuun käytetään. Tavun ollessa pienin osoitettavissa oleva yksikkö, muistiavaruuden koko on kaksi potenssi osoitteen koko. Esimerkiksi 32-bittisessä osoiteavaruudessa osoitettavissa olevan muistin määrä: 2 = 4 gigatavua.


title: Osoiteavaruus

text: Suoritin voi tukea sisäisesti osoiterekisterissä 32-bittistä osoiteavaruutta, mutta ulkoisen muistiväylän leveys voi olla pienempi kustannuksissa säästämiseksi. Esimerkiksi ensimmäinen Motorola 68000-sarjan suoritin tuki sisäisesti 32-bittistä avaruutta mutta ulkoisesti pystyi osoittamaan vain 16-bittistä avaruutta.


title: Osoiteavaruus

text: Tietokoneen osoittamassa muistiavaruudessa voi olla aukkoja ("memory hole"), joka on varattu laitteistolle. Käyttöjärjestelmä voi käyttää tätä aluetta tiedon välitykseen laajennuslaitteille. Suorittimet tyypillisesti tukevat suurempaa osoiteavaruutta kuin mitä tietokoneessa voi fyysisesti olla kerralla. Tämä kapasiteetti voidaan hyödyntää näennäismuistissa, jossa varsinainen sisältö vaihdetaan levyltä keskusmuistiin tarvittaessa.


title: Osoiteavaruus

text:
Tietokoneissa laajennuslaitteilla voi olla oma muistiavaruutensa eivätkä ne näe tietokoneen keskusmuistia suoraan tai lainkaan riippuen järjestelmän toteutuksesta.
Oikosiirron (DMA) tapauksessa muistikäsittelyn on huomioitava että laajennuslaitteella voi olla rajoittuneempi kyky osoittaa muistia (pienempi osoiteavaruus) kuin tietokoneen omalla suorittimella.


title: Osoiteavaruus

text: HSA-arkkitehtuuri () laitteissa CPU ja GPU voivat jakaa saman muistiväylän ja käyttää samaa muistia. Tämä vähentää mahdollisia muistisiirtoja ja voi parantaa suorituskykyä. Esimerkkinä PlayStation 4.


title: Santa Marta de Tormes

text: Santa Marta de Tormes on kunta Kastilia ja Leónin itsehallintoalueella Espanjassa. Paikkakunnan asukasluku on noin 15 000 (2016).


title: San Maurizio d’Opaglio

text: San Maurizio d’Opaglio on kunta Pohjois-Italiassa Novaran maakunnassa Piemonten alueella. San Maurizio d’Opaglion naapurikunnat ovat Gozzano, Madonna del Sasso, Orta San Giulio, Pella ja Pogno.


title: Valduggia

text: Valduggia on kunta Pohjois-Italiassa Vercellin maakunnassa Piemonten alueella. Valduggian naapurikunnat ovat Boca, Borgosesia, Cellio, Gargallo, Grignasco, Madonna del Sasso, Maggiora, Pogno ja Soriso.


title: Jani-Matti Loikala

text: Jani-Matti Loikala (s. 22. helmikuuta 1976 Vantaa) on suomalainen entinen jääkiekkopuolustaja. Hän pelasi urallaan SM-liigassa yhteensä 244 runkosarjaottelua tehopistein 7+34=41 ja keräten 96 jäähyminuuttia sekä 26 playoff-ottelua keräten kuusi syöttöpistettä ja 18 jäähyminuuttia. Loikala voitti Jokereissa Suomenmestaruuden vuonna 1997. Jatkoaika.com -sivuston toimittaja Antti Helminen luonnehti häntä joulukuussa 2001 hyväksi all around -puolustajaksi. Loikalan pelaajaura päättyi 27-vuotiaana olkapäävammaan kauteen 2002–2003. Hän toimii nykyään Kiekko-Vantaan A-nuorten SM-liigajoukkueen fysioterapeuttina ja kuntovalmentajana.